qundao/data-zh-poetry huggingface dataset:
晓出金陵怀朝中诸友
作者：史谨
朝代：明

晓出金门下九霄，路经桃叶向三苗。云拖雁影沉江树，马带鸡声过野桥。离思暗生红蓼岸，故人多在紫宸朝。此行又是三年别，谁念风霜袭敝貂。
晓望钟山
作者：史谨
朝代：明

势蟠龙虎翠高低，树色苍苍接凤池。宿雾渐消云散尽，金乌飞上万年枝。
晓过洞庭湖
作者：史谨
朝代：明

渺渺湖光接素秋，雁声嘹呖满汀洲。孤舟唤醒还家梦，枫叶芦花一片愁。
暮春述怀
作者：史谨
朝代：明

老来筋力怕逢迎，閒倚东风玩物情。十载虚名蝴蝶梦，一春客况子规声。周游自信神为马，养拙何妨笔代耕。却笑扬雄甘寂寞，校书天禄勉偷生。
暮春述怀次韵
作者：史谨
朝代：明

为客金陵二十年，愁来况近落花天。阴云带雨连山脊，湿气成岚滴树颠。邻屋有声敲石火，野禽无语避茶烟。此时若遇孙阳顾，虽服盐车不受鞭。未到飞熊应兆年，身无根蒂总由天。陶潜为设生前祭，张旭何妨醉后颠。明月梅花千树雪，东风杨柳万条烟。近婴疴痒何曾说，恐犯麻姑袖里鞭。老去行春忆少年，落花门巷子规天。高阳有路寻山简，兰若无人识大颠。敝服悬鹑存旧赐，御香盈袖隐炉烟。归来借得支公马，瘦骨如山不忍鞭。
暮春述怀次韵·其一
作者：史谨
朝代：明

为客金陵二十年，愁来况近落花天。阴云带雨连山脊，湿气成岚滴树颠。邻屋有声敲石火，野禽无语避茶烟。此时若遇孙阳顾，虽服盐车不受鞭。
暮春述怀次韵·其三
作者：史谨
朝代：明

老去行春忆少年，落花门巷子规天。高阳有路寻山简，兰若无人识大颠。敝服悬鹑存旧赐，御香盈袖隐炉烟。归来借得支公马，瘦骨如山不忍鞭。
暮春述怀次韵·其二
作者：史谨
朝代：明

未到飞熊应兆年，身无根蒂总由天。陶潜为设生前祭，张旭何妨醉后颠。明月梅花千树雪，东风杨柳万条烟。近婴疴痒何曾说，恐犯麻姑袖里鞭。
月蚀
作者：史谨
朝代：明

出海银蟾一鉴圆，天狼俄扰失婵娟。耳交钟鼓心尤切，轮缺山河影渐偏。玉兔无声閒杵臼，素娥潜迹渺云烟。扫除喜遇飞廉至，依旧清光万古悬。
朝散登楼
作者：史谨
朝代：明

日高齐散紫宸班，鹓鹭成行柳下还。邀我速过双凤阙，登楼同看六朝山。势蟠龙虎云初净，树饱风霜叶自殷。应笑白头王记室，每凭阑槛忆乡关。
松石轩
作者：史谨
朝代：明

知君旧是山林友，新搆层轩傍钟阜。一径萦回入万松，黛色参天蔽星斗。松根白石卧如羊，忽过云来势如走。平生爱松仍爱石，节操同坚谅难易。设拜当时笑米公，哦诗几度闻斯立。采得茯苓还共煮，老驻童颜即仙侣。谁从勾漏问丹砂，幸遇陶公为地主。同来坐石听松风，赤日行天不知暑。
松雪轩
作者：史谨
朝代：明

九龙山高倚天碧，万个长松各千尺。蒋诩巢云居上头，我来须用登山屐。长镵卧苔斸苓罢，北风怒号云墨色。顷刻瑶花捲地来，敝裘不禁寒气袭。松间琢白声摩空，彷佛置我琼林中。虬枝难辨护巢鹤，鸠杖或遇寻梅翁。知君从此号松雪，兴趣颇类吴兴公。呼童禦寒列尊俎，松雪交辉映窗户。笑谈浑在水晶宫，赋咏惟誇少陵父。醉折松枝扫松雪，石鼎烹茶待明月。松风忽起雪凌乱，画思诗情总奇绝。为君写作双清图，挂向高堂夺炎热。
林岫轩
作者：史谨
朝代：明

泖湖之南季鹰宅，林际参差数峰碧。一尘不到昼冥冥，万壑松声洒虚壁。座中宾客多老苍，谈笑怒詈皆文章。兴来脱帽如羲皇，绿酒倒泻昆崙觞。听君高歌为君饮，不管乌兔空中忙。醉捲湘帘对山坐，落叶无声满身堕。回看天际鹤双归，冲散松头云数朵。君今自是仙中人，绿玉拄杖莲花巾。朝游苍梧暮云门，以神为马尻为轮。归来携书谒紫宸，命掌国赋安黎民。谁知邂逅长安道，我貌君容各衰老。何年问字来轩中，共拂烟霞拾瑶草。
枫桥夜月行送友人张逢吉自金陵归吴省墓
作者：史谨
朝代：明

石头城西白鹭洲，楼船朝发江雨收。汀花岸草竞春色，山鸟处处鸣钩辀。把酒看山下吴会，东风吹花拂旌旆。长洲苑外见枫桥，彷佛沧溟露鳌背。夜倚阑干玩明月，二十年来几圆缺。今夕重过一惘然，月还如旧形容别。桥边萧萧数株柳，月挂梢头夜方久。当时张继已无闻，惟有华鲸月中吼。东望先茔片云隔，九峰如剑参差碧。君今祭扫向云深，清梦还临凤池侧。
柳庄为朱德辰赋
作者：史谨
朝代：明

数株婀娜拂云青，一室萧然远利名。人物俨如陶令宅，风光不是亚夫营。暖烟夹道清明近，香雪飞空谷雨晴。何日杖藜容直造，为君沽酒听新莺。
桃叶渡
作者：史谨
朝代：明

重经古渡立斜曛，愁见桃花两岸春。欲向东风唱桃叶，江边怕有别离人。
梁台六咏 其一 赤峰晴雪
作者：史谨
朝代：明

峰头云散日初升，色露微霞云尚凝。回首谢安高卧处，石床萝磴玉层层。
梁台六咏 其三 天印夕阳
作者：史谨
朝代：明

山形如印阁晴空，翠压秦淮秀所钟。几度登临斜日里，白云红树影重重。
梁台六咏 其二 太湖落雁
作者：史谨
朝代：明

粼粼浅碧露沤沙，两岸枫林接断霞。数点征鸿云际落，暗传秋信入芦花。
梁台六咏 其五 野渡横舟
作者：史谨
朝代：明

漠漠江流际碧天，烟村渔屋断堤连。孤舟尽日无人渡，长系芦花浅水边。
梁台六咏 其六 秦淮渔笛
作者：史谨
朝代：明

一堤烟柳集昏鸦，两两渔舟渡浅沙。短笛自吹无调曲，暗惊栖雁入芦花。
梁台六咏 其四 古城晓景
作者：史谨
朝代：明

草暗颓垣似断峰，孤村遥带夕阳舂。无边烟树重重合，多少人家紫翠中。
梁台六咏·赤峰晴雪
作者：史谨
朝代：明

峰头云散日初升，色露微霞云尚凝。回首谢安高卧处，石床萝磴玉层层。粼粼浅碧露沤沙，两岸枫林接断霞。数点征鸿云际落，暗传秋信入芦花。山形如印阁晴空，翠压秦淮秀所钟。几度登临斜日里，白云红树影重重。草暗颓垣似断峰，孤村遥带夕阳舂。无边烟树重重合，多少人家紫翠中。漠漠江流际碧天，烟村渔屋断堤连。孤舟尽日无人渡，长系芦花浅水边。一堤烟柳集昏鸦，两两渔舟渡浅沙。短笛自吹无调曲，暗惊栖雁入芦花。
梅月轩
作者：史谨
朝代：明

轩前种梅梅已高，花下玩月枝相交。瘦蛟擎珠出海底，寒蝶倦舞栖林梢。谁邀姑射下蓬岛，我跨蟾蜍吹凤匏。醉吟香影不成寐，老鹤一声鸣九皋。
次袁外史病中韵
作者：史谨
朝代：明

金门袁外史，一病近如何。药裹关心久，霜华点鬓多。喜眠身尚怯，断饮气伤和。松下时行乐，逢人强笑歌。金门袁外史，诗句逼阴何。性癖交游少，心閒制作多。砚池分雨露，丹鼎驻羲和。稍待身无恙，还来听醉歌。
次袁外史病中韵·其一
作者：史谨
朝代：明

金门袁外史，一病近如何。药裹关心久，霜华点鬓多。喜眠身尚怯，断饮气伤和。松下时行乐，逢人强笑歌。
次袁外史病中韵·其二
作者：史谨
朝代：明

金门袁外史，诗句逼阴何。性癖交游少，心閒制作多。砚池分雨露，丹鼎驻羲和。稍待身无恙，还来听醉歌。
次趣上人病中韵
作者：史谨
朝代：明

卧病维摩室，惊闻两月过。故人方外少，乡思枕边多。古灶燃松竹，香烟出薜萝。兴来聊赋咏，清婉逼阴何。
次郭公子韵
作者：史谨
朝代：明

曾经紫塞射鴐鹅，臂挽雕弓膂力多。日暮据鞍南望处，碧天无际海无波。忆向龙池看斗鹅，无边春色上衣多。归来醉坐三山顶，笑指银蟾浴海波。洗砚池头帖换鹅，翠云轩外晚山多。座中知有金门客，声誉应齐马伏波。
次郭公子韵·其一
作者：史谨
朝代：明

曾经紫塞射鴐鹅，臂挽雕弓膂力多。日暮据鞍南望处，碧天无际海无波。
次郭公子韵·其三
作者：史谨
朝代：明

洗砚池头帖换鹅，翠云轩外晚山多。座中知有金门客，声誉应齐马伏波。
次郭公子韵·其二
作者：史谨
朝代：明

忆向龙池看斗鹅，无边春色上衣多。归来醉坐三山顶，笑指银蟾浴海波。
武当八景 其一 天柱凌云
作者：史谨
朝代：明

诸峰罗立翠莲开，天柱当中冠五台。势插银河逾万仞，顶摩黄鹄倚三台。丹光夜向琳宫出，云气朝从华岳来。我忆凭高望乡国，一杯沧海隔蓬莱。
武当八景 其七 雷洞发春
作者：史谨
朝代：明

古洞深沈万木遮，洞中初转阿香车。已知太乙行时令，不觉春光动物华。甘雨顿青原上草，仙桃渐吐日边花。明朝拟欲寻芳去，先向新宫觅少霞。
武当八景 其三 五龙披雾
作者：史谨
朝代：明

万壑千厓晓雾消，琳宫弘敞映仙桃。路通绝顶青冥阔，凤哕朝阳紫殿高。林下每看羊化石，松间时见鹤归巢。我今欲借登山屐，来访安期不惮劳。
武当八景 其二 玉虚环翠
作者：史谨
朝代：明

宝殿珠宫护六丁，一尘不染昼冥冥。树环松桧千层碧，山立芙蓉四面青。落日风声随虎豹，虚檐云气走雷霆。道人不管人间事，自拂烟霞采茯苓。
武当八景 其五 南岩削壁
作者：史谨
朝代：明

岩前流水带龙腥，石上灵芝到处生。绝壁倚空非禹凿，高萝悬幄自天成。岚飞翠雨林梢滴，鹤载瑶笙月下鸣。知有仙宫烟雾里，樵歌长答步虚声。
武当八景 其八 璚台霁晓
作者：史谨
朝代：明

层台屹立楚天西，曙色遥分石径危。玉兔已沈千仞壁，金乌飞上万年枝。露凝仙掌云犹湿，花覆天坛影渐移。中有长生餐玉者，往来不许世人知。
武当八景 其六 紫霄层峦
作者：史谨
朝代：明

山绕琳宫列画图，天然形势一仙都。翠岚窗户藏丁甲，白昼风云忽有无。羽客夜归骑一虎，仙禽晓过引双雏。何时得造烟萝径，石上同寻九节蒲。
武当八景 其四 九渡鸣泉
作者：史谨
朝代：明

深谷藏源远近通，下连诸涧尽朝宗。飞空自响钧天乐，震地偏惊启蛰龙。阔处倒涵山岳影，渡边多见鹿麋踪。几番过雨扶筇听，髣髴涛声起万松。
武当八景·天柱凌云
作者：史谨
朝代：明

诸峰罗立翠莲开，天柱当中冠五台。势插银河逾万仞，顶摩黄鹄倚三台。丹光夜向琳宫出，云气朝从华岳来。我忆凭高望乡国，一杯沧海隔蓬莱。宝殿珠宫护六丁，一尘不染昼冥冥。树环松桧千层碧，山立芙蓉四面青。落日风声随虎豹，虚檐云气走雷霆。道人不管人间事，自拂烟霞采茯苓。万壑千厓晓雾消，琳宫弘敞映仙桃。路通绝顶青冥阔，凤哕朝阳紫殿高。林下每看羊化石，松间时见鹤归巢。我今欲借登山屐，来访安期不惮劳。深谷藏源远近通，下连诸涧尽朝宗。飞空自响钧天乐，震地偏惊启蛰龙。阔处倒涵山岳影，渡边多见鹿麋踪。几番过雨扶筇听，髣髴涛声起万松。岩前流水带龙腥，石上灵芝到处生。绝壁倚空非禹凿，高萝悬幄自天成。岚飞翠雨林梢滴，鹤载瑶笙月下鸣。知有仙宫烟雾里，樵歌长答步虚声。山绕琳宫列画图，天然形势一仙都。翠岚窗户藏丁甲，白昼风云忽有无。羽客夜归骑一虎，仙禽晓过引双雏。何时得造烟萝径，石上同寻九节蒲。古洞深沈万木遮，洞中初转阿香车。已知太乙行时令，不觉春光动物华。甘雨顿青原上草，仙桃渐吐日边花。明朝拟欲寻芳去，先向新宫觅少霞。层台屹立楚天西，曙色遥分石径危。玉兔已沈千仞壁，金乌飞上万年枝。露凝仙掌云犹湿，花覆天坛影渐移。中有长生餐玉者，往来不许世人知。
武林秋色图
作者：史谨
朝代：明

忆曾驻马立斜曛，满目清愁远近分。蔓草平芜和靖宅，淡烟疏柳岳王坟。湖光缥缈涵飞雁，画思苍茫接断云。回首君家天目下，满山红叶正纷纷。
水云深处
作者：史谨
朝代：明

一室如舟住水云，四边芦苇接苍旻。浑无田产供王赋，只有渔郎作故人。蘋汎晴光鸥卧雪，波涵秋影雁来宾。明朝去约乘槎叟，醉过柴门莫厌频。
水边芙蓉
作者：史谨
朝代：明

不随桃李竞春光，开向西风压众芳。恰似湘娥初睡醒，强临秋水照红妆。
江楼晚眺
作者：史谨
朝代：明

一汀红蓼乱飞鸥，两岸芦花覆钓舟。此景合教谁管领，水边人在夕阳楼。
江雨轩
作者：史谨
朝代：明

江云惨淡江树黑，殷殷雷声震蛟室。老龙怒挟风雨来，恍若骊珠散空碧。已知凉气入桃笙，不觉秋声起芦荻。渔艇纵横木叶飞，雪山巃嵷银涛立。鼋鼍出没吼烟雾，鸿雁离披立沙碛。轩中美人惊梦回，画思诗情满胸臆。欲赋阳台朝暮情，当用子美春秋笔。须臾风定雨乍息，自倚阑干观八极。江南江北若混沌，金山焦山如水黑。米老难移书画船，志和不弄烟波笛。我寻酒伴扣柴门，落红满地无行迹。
浮休室为颖上人赋
作者：史谨
朝代：明
体裁：七言律诗

自悟身同不系舟，借栖禅室扁浮休。眼中生死轻如叶，世上荣枯信若沤。金谷已闻樵牧唱，苏台终见鹿麋游。几番醉坐三生石，天地为棺总不忧。
浮休室为颖上人赋
作者：史谨
朝代：明

自悟身同不繫舟，借栖禅室扁浮休。眼中生死轻如叶，世上荣枯信若沤。金谷已闻樵牧唱，苏台终见鹿麋游。几番醉坐三生石，天地为棺总不忧。
渡江
作者：史谨
朝代：明

解缆过江南，呼童莫挂帆。山花红簇锦，堤柳碧拖蓝。风景虽堪画，吾曹也不凡。投鞭与击楫，何必此时谈。
渡湘江
作者：史谨
朝代：明

远乘一舸渡江乡，风景萧萧带夕阳。古树有巢鸠借宿，野花无主蝶偷香。惊心忽见山排戟，留客时闻燕语樯。惆怅骚魂招不得，空依芦苇望三湘。
游吴氏耕乐轩
作者：史谨
朝代：明

延陵有一士，卜壤螺山陬。松萝荫层轩，桑麻被崇邱。忻然遂栖息，焉用营菟裘。朝耕陇头云，暮饭栏中牛。心旷市朝远，地偏松菊幽。良时恒见招，探玩成久留。我非荷蓧群，子焉沮溺流。青云一蹭蹬，虞坂淹骅骝。眷兹以为托，所贵良无忧。
游天界寺
作者：史谨
朝代：明

行随山色向招提，林壑清幽待赋诗。地暖渐生眠鹿草，松枯欲折挂猿枝。学飞乳燕还巢速，趺坐高僧出定迟。笑我白头车马客，座中无酒却攒眉。
游山分得渊明杜甫次韵
作者：史谨
朝代：明

吾思陶靖节，宠辱未尝惊。有酒遂斟酌，无心校死生。归来三径在，老去一身轻。回首风尘际，秋光似宦情。少陵湖海士，诗就鬼神惊。去国同王粲，忧时过贾生。才名山岳重，富贵羽毛轻。此际无由见，空含万古情。
游山分得渊明杜甫次韵·其一
作者：史谨
朝代：明

吾思陶靖节，宠辱未尝惊。有酒遂斟酌，无心校死生。归来三径在，老去一身轻。回首风尘际，秋光似宦情。
游山分得渊明杜甫次韵·其二
作者：史谨
朝代：明

少陵湖海士，诗就鬼神惊。去国同王粲，忧时过贾生。才名山岳重，富贵羽毛轻。此际无由见，空含万古情。
游清凉寺
作者：史谨
朝代：明

冥色护楼台，阴云昼未开。始闻圆泽去，复遇远公来。古径依山转，清猿向晚哀。一尘无处著，花雨遍苍苔。
游清凉寺
作者：史谨
朝代：明

翠微深处梵王宫，四壁岚光雨后浓。陶令无官宜入社，鸟窠有道爱巢松。天花时著庭前桧，云气长随钵底龙。倚遍阑干归路晚，隔花闻扣蒋陵钟。
游清凉寺分得已字韵
作者：史谨
朝代：明

梵王楼阁西山里，满目岚光翠如洗。一尘不动昼冥冥，万壑松声座中起。远公方丈居上头，仲舒先生邀我游。置酒张筵纵谈笑，听得河汉西南流。醉倚阑干望南北，风景晴来自春色。蓬莱苍苍元气湿，五色云高蔽南极。王母桃花云际开，看花亦有玄都客。予今忝作烟霞侣，一卧林泉几寒暑。今朝会合须尽欢，有酒重倾醉当止。屈平不饮徒为耳，李白刘伶在何许。但见长江天际来，万古茫茫流不已。
游清凉寺次曹文彝韵
作者：史谨
朝代：明

步入烟霞数里深，路之绝顶到禅林。天连蜀道山横翠，日射虞渊浪涌金。心远不闻花外鸟，风来自响壁间琴。白头子建诗先就，坐向三生石上吟。
游王羽士山房
作者：史谨
朝代：明

句曲山中外史家，清幽聊可试芒鞋。炉烧翠竹烹春茗，槃饤黄精作午斋。老鹤如童当户立，群峰似剑隔江排。此中自有长生路，不学刘伶死便埋。
游翠微寺
作者：史谨
朝代：明

身老难拘束，间过祇树林。鹿当春草卧，猿抱夕阳吟。云气生禅榻，松风遏梵音。一僧才坐定，门外落花深。
游郭氏隐居
作者：史谨
朝代：明

结庐面青山，藩篱带林莽。悠然远尘境，吟玩恣心赏。嘉树荫芳池，玄蝉发清响。遂兹平生怀，岂在轩楹敞。榴红映扉吐，苔绿缘阶上。嗟我行路人，适来解尘鞅。取君鸣琴弹，聊慰烟霞想。
湘江夜泊
作者：史谨
朝代：明

扁舟载月下三湘，露渚风来杜若香。一片秋声无处著，和愁散入水云乡。
湘潭县
作者：史谨
朝代：明

石田茅屋路东西，乘兴还堪一杖藜。云气忽来山不见，满林春雨鹧鸪啼。
潭州独步
作者：史谨
朝代：明

鹤发垂肩懒著巾，晚凉独步楚江滨。一帆暝色鸥边雨，数尺筇枝物外身。习巧未逢医拙手，闻歌先识采莲人。笑看斥鴳飞翔去，乐处蓬莱便有春。
澄江府
作者：史谨
朝代：明

山势如屏四面遮，人烟寥落静无哗。草中罝兔暗埋网，船上打鱼惟用叉。蛮女负薪花压鬓，瘴云欲雨树鸣蛙。府中官长皆耆旧，几度登临并八车。
焦湖烟树送友还江西
作者：史谨
朝代：明

湖上风光过雨初，路分燕尾入平芜。烟中野树晴犹合，渡口人家望欲无。隐见白鸥沈远浦，微分青旆隔寒芦。君今至此重临眺，似玩王维水墨图。
煮雪轩为陶别驾赋
作者：史谨
朝代：明

自扫冰花煮月团，恨无佳客驻雕鞍。香浮石鼎琼瑶化，春入诗怀宇宙宽。学士谩誇风味别，将军不放酒杯乾。庭前一白休烹尽，宜与诗人醉后看。
狂叟
作者：史谨
朝代：明

或谈势利或谈玄，一串摩尼领上悬。口不茹荤缘信佛，心多怀诈默欺天。市廛自负居三世，论孟何曾读半篇。翻笑二疏无见识，去辞官禄守林泉。
王孟端古木图
作者：史谨
朝代：明

九龙山人画枯木，老气峥嵘压山岳。回枝屈铁苔藓交，白日清风动林壑。老夫爱此凌云势，岂独堪为庙廊具。秋来用汝作灵槎，我欲乘之上天去。
王真人雪中惠鹅
作者：史谨
朝代：明

雪满千山却负期，只缘尘事苦相羁。扣门忽辱羲禽赠，来自山阴洗墨池。
环清楼
作者：史谨
朝代：明

势接星河带远村，曲阑高栋净无氛。地邻瀛海三吴尽，水合玻璃四面分。鹓侣赋诗云际立，凤笙吹月座中闻。有时不欲钩帘坐，厌听渔歌唱夕曛。
环翠轩为江文初题
作者：史谨
朝代：明

文初先生住天目，种竹千竿绕茅屋。高者昂然拂霄汉，低者森然护帘幕。座中浑无尘俗气，深处自有鸾凤宿。先生曳杖时吟眺，苍雪无声落乌帽。百年世事了无闻，三伏炎光岂能到。醉坐石磴如巢云，襟怀不异长庚老，嶰谷筼筜眼中小。
画马歌
作者：史谨
朝代：明

房公平生爱挥洒，醉扫骅骝动朝野。致使无心入神妙，声名不在韩曹下。复为何人写此图，意态深稳皆良驹。奚官森列不敢骑，仗退畏脱黄金羁。青骢衮尘赤骠嘶，落花缤纷满大堤。后来八疋亦殊相，可与八骏争驱驰。天上人间遗笔迹，华山之阳若云集。凤膺龙眷总相似，苜蓿连天暮云碧。
病起寓怀
作者：史谨
朝代：明

药裹方抛雪满簪，山房独坐昼沈沈。试尝腊蚁心先怯，欲扫松花力未禁。倚树閒看蝴蝶舞，思乡因听鹧鸪吟。兴来偶访邻翁去，桃李园林半绿阴。瘦骨如松喜遇春，短筇扶我步苔茵。蓬门潇洒多车辙，义路荒芜少故人。树带烟霞添暝色，天留猿鹤伴閒身。临风自读囚山赋，非愧仪曹作外臣。
病起寓怀·其一
作者：史谨
朝代：明

药裹方抛雪满簪，山房独坐昼沈沈。试尝腊蚁心先怯，欲扫松花力未禁。倚树閒看蝴蝶舞，思乡因听鹧鸪吟。兴来偶访邻翁去，桃李园林半绿阴。
病起寓怀·其二
作者：史谨
朝代：明

瘦骨如松喜遇春，短筇扶我步苔茵。蓬门潇洒多车辙，义路荒芜少故人。树带烟霞添暝色，天留猿鹤伴閒身。临风自读囚山赋，非愧仪曹作外臣。
登仲宣楼
作者：史谨
朝代：明

我来自东吴，万里赴西蜀。道经江陵县，故旧延我宿。置酒城南楼，慇勤慰飘泊。仲宣不可招，景升恒寂寞。凭高启烦襟，原野聊纵目。前程既修阻，后会安可卜。少长各尽欢，杯行敢辞速。彼此旷达士，焉能受羁束。浩歌发清商，凉飙振林木。矫首望中原，青云犹漠漠。安得羽翼齐，飞翔接鸿鹄。
登岳阳楼
作者：史谨
朝代：明

翼翼飞楼枕沙碛，倒影沧波压蛟室。百尺雕阑接斗牛，倚阑人在空中立。隔岸君山翠如洗，轩皇旧迹空兰芷。古木长含谢豹声，断云时送阳台雨。楼前风景浑如昔，兔走乌飞换朝夕。欲倩城南老树精，唤起回仙吹铁笛。百年过眼如蜉蝣，不用长怀天下忧。呼童沽酒下船去，明日再登黄鹤楼。
登楼晚眺次韵
作者：史谨
朝代：明

并马登临望九畿，层楼高处与天齐。六朝胜槩遗江左，三峡云山接瀼西。纵饮绿醅寒力劲，醉歌金缕夕阳低。明朝何处重携手，黄四娘家花满蹊。层楼高处望京畿，异服殊音职贡齐。白象来经铜柱北，紫驼生系玉关西。花含露萼知春浅，云度风林觉树低。回首谢安歌舞地，空遗蔓草接荒蹊。
登楼晚眺次韵·其一
作者：史谨
朝代：明

并马登临望九畿，层楼高处与天齐。六朝胜槩遗江左，三峡云山接瀼西。纵饮绿醅寒力劲，醉歌金缕夕阳低。明朝何处重携手，黄四娘家花满蹊。
登楼晚眺次韵·其二
作者：史谨
朝代：明

层楼高处望京畿，异服殊音职贡齐。白象来经铜柱北，紫驼生系玉关西。花含露萼知春浅，云度风林觉树低。回首谢安歌舞地，空遗蔓草接荒蹊。
登醉仙楼
作者：史谨
朝代：明

百尺阑干接断崖，登临忘却在天涯。交情老去年年别，秋色晴来处处佳。松鼓翠涛惊燕雀，歌飘金缕落秦淮。座中有客多才思，赋就登楼一怅怀。
白帝城
作者：史谨
朝代：明

孤城崭岩枕鱼复，四面皆山少平陆。白盐赤甲近相峙，下控荆蛮上巴蜀。赤符天子中兴时，乃是公孙子阳筑。跃马成都僭称帝，隗嚣虽附非心服。回首英雄草头露，城下瞿塘险如故。孔明八阵尚依然，千载犹疑鬼神护。经过半是南迁客，蹑磴扪萝览陈迹。不知何处是阳台，一片寒烟锁荆棘。落日空闻野猿啸，况乃无家百忧集。速宜沽酒向城沽，醉倚江楼看山色。
白帝城晚眺
作者：史谨
朝代：明

城郭荒凉秋气深，江山如画一登临。中原自有刘文叔，应笑公孙错用心。
直房闻桂香
作者：史谨
朝代：明

松阴池馆昼偏凉，何处飘来桂子香。起傍雕阑看秋色，广寒宫殿近昭阳。
省庵
作者：史谨
朝代：明

高堂搆在赤城西，谁识先生独坐时。一念不欺天地合，八窗长静薜萝垂。閒中光景知难驻，就里工夫莫放迟。此意了然应自得，笑看庭草翠离离。
瞻日轩
作者：史谨
朝代：明

太乙扶轮碾碧空，羲和随驾驭苍龙。寸心永向同葵萼，一念难忘在圣躬。暖射卿云成五色，高升旸谷眩双瞳。犹思侍立鹓行内，花压宫袍影万重。
石城霁雪送李进士
作者：史谨
朝代：明

春意初回季子裘，又携行李上神州。群鸡唱晓辞官舍，疋马嘶寒过石头。云散白衣迷粉堞，山排玉剑隐谯楼。城边不见青青柳，聊赠梅花慰别愁。
碧嶂归云送友之江西
作者：史谨
朝代：明

万仞匡庐倚碧空，无边云气尽随龙。昼还忽锁千厓翠，夕散仍栖五老松。冷护石泉微有影，乱迷巢鹤竟无踪。君今复向云深去，屏迹当居第一峰。
禅舫为顺上人赋
作者：史谨
朝代：明

一室为舟绝五阴，白云如水绕阑深。暗超彼岸元非楫，静载真空即是心。钵吐龙光疑蜃气，风传梵呗作潮音。我来只拟曹溪路，笑指青山问宝林。
秋日写怀次韵
作者：史谨
朝代：明

黄鹤矶头放棹归，野人送酒蟹初肥。坐临白鸟宜高酌，梦断青云已倦飞。橘柚山林秋色老，江湖耆旧晓星稀。此时最忆平松雨，何处长吟送夕晖。一春为客向秋归，紫蟹黄柑处处肥。野水难容鸥独占，长空不碍鹤高飞。树头岚气晴犹滴，郭外人烟远更稀。回首澄江净如练，至今犹忆谢玄晖。
秋日写怀次韵·其一
作者：史谨
朝代：明

黄鹤矶头放棹归，野人送酒蟹初肥。坐临白鸟宜高酌，梦断青云已倦飞。橘柚山林秋色老，江湖耆旧晓星稀。此时最忆平松雨，何处长吟送夕晖。
秋日写怀次韵·其二
作者：史谨
朝代：明

一春为客向秋归，紫蟹黄柑处处肥。野水难容鸥独占，长空不碍鹤高飞。树头岚气晴犹滴，郭外人烟远更稀。回首澄江净如练，至今犹忆谢玄晖。
秋日述怀次韵
作者：史谨
朝代：明

万木惊秋叶渐稀，静探造化见玄机。邵雍宝悟先天理，伯玉元知旧日非。树拥秣陵千障合，云閒萧寺一僧归。汉廷累下徵贤诏，未许严陵老钓矶。
立春日试笔
作者：史谨
朝代：明

苍苍初日照楼台，元气淋漓遍九垓。不是梅花露消息，人间何处识春来。
端午有感
作者：史谨
朝代：明

忆昔彤庭预宴时，千官行到近天威。今朝寂寞林泉下，不忍重看旧赐衣。
竹枝便面
作者：史谨
朝代：明

广寒宫里碧琅玕，叶叶清风起暮寒。自有凌霜高节在，敲门未许俗人看。
竹窝为司叔端赋
作者：史谨
朝代：明

以竹名窝竹为瓦，先生乐道居其下。清风一枕傲羲皇，眼底荣枯总虚假。座中趣味如安乐，我亦曾来共盘礴。无边清气贮心胸，琴响松风雨鸣瀑。黄州竹楼今已无，杜陵茅屋埋烟芜。二老仙游去不返，至今清誉闻江湖。先生之窝可相继，地位清高远华丽。时闻松桂起秋声，一片笙竽绕檐际。
竹雪轩
作者：史谨
朝代：明

一尘不动昼冥冥，万竹堆琼绕四横。恍若梨云迷嶰谷，还疑柳絮暗柯亭。月明不见青鸾影，风起微闻玉佩声。何日杖藜容直造，六花堆里扣柴扃。
筇竹寺看山茶
作者：史谨
朝代：明

老僧邀我看山茶，叶底枝头尽著花。雪后园林张绣幄，雨馀颜色醉丹砂。芙蓉寂寞空成恨，芍药风流岂足誇。来岁未知谁共赏，金尊无酒更宜赊。
答殷尚质次韵
作者：史谨
朝代：明

闻说先生事广成，相逢犹未解尘缨。平芜蔓草天涯路，流水行云物外情。鸠杖待看他日赐，鸡坛不负旧时盟。顾余亦是瀛洲客，命落人间一羽轻。
答王宾旭县宰次韵
作者：史谨
朝代：明

我著烟蓑钓海滨，子还花县谒慈亲。盈亏有数应同月，聚散无凭却类尘。丹凤楼前辞采仗，紫骝马上看青春。逢人莫问兰亭事，俛仰之间迹已陈。
经人鲊瓮
作者：史谨
朝代：明

远承仙诏出乌蛮，春色相随万里还。一舸又经人鲊瓮，全家如过鬼门关。舟师捩柁仓皇际，鱼腹埋身顷刻间。到岸不须谈往事，且宜携酒看青山。
耕乐图
作者：史谨
朝代：明

瘠田数亩九峰间，暮耔朝耘不放閒。云满绿蓑微醉后，自骑黄犊看青山。
耕训堂
作者：史谨
朝代：明

买田筑室傍清溪，夜诵朝耕不厌疲。耒耜方閒还就馆，子孙受业恐违时。居非陋巷心同乐，生作尧民志不移。醉后复乘黄犊去，满身山色自吟诗。
耕读为朱坦翁赋
作者：史谨
朝代：明

陇上开云学治生，桑麻绕屋带书声。汉廷已自闻诸葛，辽海无人识管宁。牛背雨晴山万叠，萤窗月冷夜三更。今朝得意趋金马，万里云霄缓辔行。
自述次文鼎韵
作者：史谨
朝代：明

养拙住山林，霜华两鬓深。已无轩冕志，长抱岁寒心。子藉医为业，予凭赋卖金。近来无别事，老病日侵寻。
至武昌
作者：史谨
朝代：明

几年江海客，一命寄孤舟。乍到燃犀渚，思登玩月楼。山川非故国，风景入中秋。安得如椽笔，飘然赋远游。
至颍州
作者：史谨
朝代：明

远自长沙至颍州，山川寥落倦登楼。将军昔慕冯阳夏，太守今逢郭细侯。雁阵低空梁苑暮，荻花飞雪野塘秋。明朝行李河南去，吊古先从艮岳游。
荆州关帝庙
作者：史谨
朝代：明

华夏无双士，存亡镇此州。未涓庞德恨，已中吕公谋。古径松阴合，雄刀杀气收。我来增感慨，日暮更迟留。
蜀山图为宁总制画并题
作者：史谨
朝代：明

峭壁悬厓翠入天，蚕丛开国已茫然。锦江东去龙门险，剑阁西来鸟道悬。丞相阵图沙碛里，少陵诗兴草堂前。分明旧日经行处，似觉猿声到耳边。
蜀山道中
作者：史谨
朝代：明

塞上秋光向晚多，无边胜槩入吟哦。太行旧畏羊肠险，驿路今从鸟道过。眼底故人无鲍叔，军中诸将有廉颇。羁愁忽共云烟集，几处猿声出薜萝。
蜀山道中
作者：史谨
朝代：明

盘盘鸟道接峨眉，剑阁横空北斗低。羁思不堪过夜半，万山深处一猿啼。
蜡梅
作者：史谨
朝代：明

踪迹平生远市朝，暗香时动郁金袍。梦回羌管风光别，身近罗浮地位高。不见翠禽啼月下，却疑黄蝶缀林梢。知名虽有孤山客，未肯相过结淡交。
西山精舍为文先生赋
作者：史谨
朝代：明

忆造烟霞境，如登吏隐亭。捲帘千树碧，拄笏万峰青。涧户蜂留蜜，松巢鹤堕翎。今朝银汉上，清梦绕柴扃。
观出猎
作者：史谨
朝代：明

滇阳地阔平如掌，银汉无云气清朗。五陵公子猎秋风，快马踏沙蹄不响。三千健儿意气同，手撚羽箭腰悬弓。杀声日暮动南极，远近一过山林空。良犬争驰疾于电，狡兔呜呼命如线。苍鹰脱鞲云际来，击落鴐鹅翅为剑。旌旗翩翩晚明灭，黄尘涨天笳鼓咽。青兕玄熊马上驮，争还喜似成功捷。山河混一升平久，此乐何须印如斗。视我区区草莽臣，壮心不在诸公后。
观花有感
作者：史谨
朝代：明

涧畔花无数，荣枯各有时。先开复先谢，莫羡向阳枝。
览秀楼
作者：史谨
朝代：明

百尺飞楼万仞山，吟边终日捲帘看。残霞拥树作秋色，空翠袭衣生暮寒。况遇茅君为地主，合教弘景挂朝冠。何时动我登临兴，来倚西风十二阑。
览翠轩为周经历赋
作者：史谨
朝代：明

濂溪有馀裔，卜壤依林泉。长松落圆阴，远岫排青莲。公馀拄笏坐，迥绝尘虑牵。岚光遍轩楹，草色远郊原。览之日成趣，不觉时序迁。欲招陶渊明，共赋归来篇。
览胜楼为偶武孟赋
作者：史谨
朝代：明

闻说君家青海头，山川胜处起层楼。地连南极通三岛，帘捲西风见十洲。仙侣赋诗秋兴阔，鲸鱼鼓鬣浪花浮。何时立我高寒外，醉拂银河摘斗牛。
谒黔宁王庙
作者：史谨
朝代：明

冠冕遵王制，祠堂枕野池。喜令蛮父老，复睹汉威仪。杰栋星河近，虚檐薜荔垂。乱峰排剑戟，高树拥旌旗。奕叶承恩重，平生出计奇。功勋齐马援，德量并韩琦。天意深留眷，秋声远送悲。故山依日月，新冢卧熊罴。猿鹤虽无主，鹪鹩各有枝。峨峨光万丈，千古照边陲。
谢克一蒋院判送菊
作者：史谨
朝代：明

团团月朵间鹅黄，嫩蕊疏葩次第芳。远辱高情怜白首，平分秋色过丹房。花前暂舞嗟寒蝶，林下相依有拒霜。几度醉扶藜杖看，只疑门径是柴桑。
谢欧阳御史送笔
作者：史谨
朝代：明

蒙恬制作久尘埃，今日劳君远寄来。毫带风霜分玉兔，管含光彩出乌台。题诗忽有惊人句，草檄惭无倚马才。还与墨卿同箧贮，奎光夜夜烛三台。
谢江文初惠笔
作者：史谨
朝代：明

有客清晨来扣门，长揖赠我中书君。数枝彤管截寒玉，凛凛霜气凌秋云。小试银笺价应倍，玄霜渍毫凝石髓。未经草檄动朝端，犹记题诗泣山鬼。感君之德安敢忘，速令收贮归文房。明朝更写换鹅帖，字体不用遵钟王。
谢郭公子送桂花佳茗
作者：史谨
朝代：明

凤团高洁桂香清，远辱深情寄野亭。萤案昼分金粟影，竹炉夜响翠涛声。小山有赋缘招隐，陆羽无官合著经。多少红尘游冶客，结邻萧艾日沉冥。
谢郭舍人赠斑竹杖
作者：史谨
朝代：明

感君赠我碧琅玕，尺度齐眉谅不悭。乡日曾沾妃子泪，至今犹带鹧鸪斑。清晨琢句花边倚，瘦影拖云月下还。从此不忧歧路险，天台庐阜任跻攀。
谢郭舍人赠蜡梅
作者：史谨
朝代：明

郭相名园近上林，蜡梅开遍总如金。花含正气冰霜怯，色占中央雨露深。枝上远疑黄蝶缀，鬓边惟称玉人簪。折来为乏琼琚报，聊托微言表寸心。
赋冰中塔影
作者：史谨
朝代：明

帝尧仁德被江湖，冰结祯祥似画图。云母屏中藏世界，水晶宫里见浮屠。黄金作范终难铸，白璧如山孰敢沽。多少苍生共瞻仰，声回银汉动山呼。
赠吴羽士
作者：史谨
朝代：明

风月情怀槁木形，飘然无碍亦无生。暂辞洞府来为客，不道丹台已著名。松下剪云缝鹤氅，花间滴露写鹅经。夜深每陟天坛去，独礼虚皇候五更。
赠日本廉上人
作者：史谨
朝代：明

一别扶桑路，俄惊二十秋。暂逢皆白首，相顾各青眸。就里诸天近，行边一念休。出山应扫迹，渡海不须舟。雨过龙归钵，经残月满楼。尚期他世会，聊共此生浮。猿鸟陪吟眺，乾坤任去留。堂堂天竺境，都在汝心头。
赠杨彦常
作者：史谨
朝代：明
体裁：古风

我家吴门枕江浙，君住钱唐近南越。长安道上忽相逢，手握青藜鬓如雪。虽云踪迹类浮云，不向人间附炎热。蓬阆群仙久相待，醉后常期浴东海。手攀若木弄金乌，却把珊瑚作薪采。归来自卧三天竺，静守玄关处幽独。白云为衾石为枕，五粒松脂胜粱肉。却怜吾辈系樊笼，未暇栖身向麋鹿。
赠杨彦常
作者：史谨
朝代：明

我家吴门枕江浙，君住钱唐近南越。长安道上忽相逢，手握青藜鬓如雪。虽云踪迹类浮云，不向人间附炎热。蓬阆群仙久相待，醉后常期浴东海。手攀若木弄金乌，却把珊瑚作薪采。归来自卧三天竺，静守玄关处幽独。白云为衾石为枕，五粒松脂胜粱肉。却怜吾辈繫樊笼，未暇栖身向麋鹿。
赠相士
作者：史谨
朝代：明

双瞳为鉴鬓萧萧，朝野寻常阅俊髦。已许唐生知蔡泽，却惭延赏慢韦皋。梦依苕霅东吴近，名动江湖北斗高。前日到山蒙下顾，喜余垂老脱青袍。
过七星关
作者：史谨
朝代：明

万里投南徼，层关度七星。岭云和瘴黑，木叶向冬青。路远家难问，愁多酒易醒。相逢但樵牧，何以慰飘零。
过东塘
作者：史谨
朝代：明

两岸菰蒲长翠苗，一溪春水绿迢迢。晓来流出残红去，知是吴山雪尽消。
过岳州
作者：史谨
朝代：明

昔年为客住山阿，今日之官马上过。一路香风飘桂子，半湖落日送渔歌。擘藏老树纯阳识，胸伏奇兵小范多。回首忽思鹤凤侣，松声萧瑟响鸣珂。
过巫山
作者：史谨
朝代：明

一剑长悬万里身，偶经巫峡又逢春。路傍多少娉婷女，谁是襄王梦里人。
过扬州
作者：史谨
朝代：明

长空开霁晚霞明，篷底淮山隔岸青。鸦散黑云为阵势，枫飘红雨作秋声。蕃釐玉树应无种，东阁官梅尚有名。惆怅牧之招不得，与谁同醉竹西亭。
过曲靖
作者：史谨
朝代：明

曲靖犹传汉古城，城头画角带边声。夜郎东据山排戟，蜀道西连树拥旌。射利边氓谁畏死，荷戈戍卒尽知耕。不堪下马添惆怅，落日烽烟几处生。
过沈大年故居
作者：史谨
朝代：明

茅斋寂寂锁寒烟，今日经过一惘然。霜叶飘丹侵瓮牖，雨苔添绿上阶砖。游鸣江左词林内，身葬淮南桂树边。转首百年成梦幻，谪仙宜向酒家眠。
过瀼西
作者：史谨
朝代：明

天涯春尽强提携，百丈牵江过瀼西。谁识少陵忧国恨，东风处处杜鹃啼。
过胡汝器墓
作者：史谨
朝代：明

新营庐墓近西州，下马来为半日留。双鹊有灵巢栋宇，九泉无路绝交游。溪流绿涨桃花雨，山色青含谢豹愁。惆怅英魂招不得，白头清泪洒松楸。
过虎踞关
作者：史谨
朝代：明

关路盘盘绕翠微，岩花涧草竞春辉。晚来醉拂吟鞭过，山气濛濛欲染衣。
过黑松堑
作者：史谨
朝代：明

盘盘万松堑，山势如井陉。连峰枕其外，险阻由天成。层阴蔽长空，日影寒易倾。悲风四边起，猿鸟相哀鸣。我从中国来，至此心魂惊。骨肉虽在眼，相看共吞声。惭为阮生恸，努力趣前程。西南露天光，喜若辞幽冥。穿云摘橡栗，远趁狙公行。辛酸不忍弃，所赖全吾生。俯首视大荒，山要值邮亭。隔林见酒家，百钱沽一升。价高亦不辞，吾将慰飘零。
述怀次金文鼎韵
作者：史谨
朝代：明

鹤发无多懒著冠，松间倚杖立春寒。花飘金粉香犹湿，露滴萝衣翠不乾。乡信有时重叠寄，古方因病再三看。近来屡会高阳客，尽说山翁酒量宽。昔年曾著进贤冠，燕寝凝香画戟寒。新制朝衫云锦合，旧题歌扇墨花乾。上林日暖听莺转，建业山高立马看。却羡侯门老宾客，一生怀抱五湖宽。
述怀次金文鼎韵·其一
作者：史谨
朝代：明

鹤发无多懒著冠，松间倚杖立春寒。花飘金粉香犹湿，露滴萝衣翠不乾。乡信有时重叠寄，古方因病再三看。近来屡会高阳客，尽说山翁酒量宽。
述怀次金文鼎韵·其二
作者：史谨
朝代：明

昔年曾著进贤冠，燕寝凝香画戟寒。新制朝衫云锦合，旧题歌扇墨花乾。上林日暖听莺转，建业山高立马看。却羡侯门老宾客，一生怀抱五湖宽。
送主事张声伯之京
作者：史谨
朝代：明

离歌唱罢上吴船，行李萧萧只旧毡。已拜秋官经十载，复登云路远三千。莺啼御苑花迎佩，马度深河柳拂鞭。遥想朝回无事日，壮怀应赋远游篇。
送偶武孟
作者：史谨
朝代：明

昔向三山去，今从二水过。白头为客久，青眼阅人多。夜月思江雨，春衫制越罗。相逢仍告别，高兴在烟波。
送友分得采石夜月
作者：史谨
朝代：明

蛾眉亭外月初高，采石江头夜泬寥。万顷金波迷宿鹭，数声铁笛舞潜蛟。仙人跨鲤应难捉，使客乘槎或可招。君去定知重玩赏，不愁霜露袭征袍。
送吴克全
作者：史谨
朝代：明

渡头一舸发金陵，东望云间几日程。莫倚身閒频唱和，杜红蘅碧总离情。
送屈给事归省鄱阳
作者：史谨
朝代：明

郎官归省诏初颁，玉佩锵锵晓出关。日下暂辞金马署，梦中犹忆紫宸班。孤帆破浪飞晴雪，五老横空拥翠鬟。喜奉双亲荣暮景，埙篪迭奏舞衣斑。
送屠先生
作者：史谨
朝代：明

云际重登槜李船，纷纷离思满山川。十年为客双蓬鬓，千里还家一旧毡。南浦斜阳芳草色，东风啼鸟落花天。烟霞故旧如相见，毋惜登临费酒钱。
送布政李昌祺之广西
作者：史谨
朝代：明

远别金台向百蛮，路经五岭更千山。要陪马援题铜柱，肯学班超厌玉关。荔子枝头鹦鹉绿，桄榔叶底鹧鸪斑。定知此去为霖雨，清梦犹联玉笋班。
送张子宜赴京
作者：史谨
朝代：明

乐圃先生我乡里，天外相逢官济济。阙下公卿半老儒，朝朝待漏金门里。君独胡为入瘴烟，王事贤劳同一体。渥洼神驹暂挫辱，蒿莱槁死终为耻。孔明固弃南阳居，谢傅亦作东山起。冯唐仕汉经两朝，有才不用空老矣。人生济遇自有时，莫叹沈沦百僚底。今朝重著祖生鞭，直上鹏程万馀里。匹马寒嘶剑阁风，断云时送巫山雨。岂无词赋拟高唐，长剑还须向天倚。东望蓬莱缥缈间，龙楼凤阁参差峙。翰林耆旧皆名公，相见论心尽终始。此时问我烦致申，毋惜安缄寄双鲤。
送徐先生
作者：史谨
朝代：明

一幅征帆挂柳阴，客边送客忍分襟。凤孤暂失三山侣，骥老终存万里心。汀卧白鸥知浪静，花飞红雨觉春深。别来使我添惆怅，落日哀猿几处吟。
送御史周叔冶重使西蜀
作者：史谨
朝代：明

绣斧皇皇下九天，循行重过锦城边。江流泻碧龙门险，驿路横空鸟道悬。顿使春光回草木，信知风力动山川。郡中此日豺狼尽，骢马还朝又隔年。
送月沧海之天界寺
作者：史谨
朝代：明

手策筇枝出故乡，宝花随处落天香。老夫未奉徵贤诏，开士先登选佛场。两岸蝉声红叶树，半盂山果赤松粮。悬知到日还思我，吟倚层楼送夕阳。
送术士徐牧
作者：史谨
朝代：明

书秘青囊旨趣微，偶从天外识丰仪。命推大挠占星后，卦起羲皇立极时。祸福由来相倚伏，江湖何必叹驱驰。今朝复起东归兴，别我山房乞赠诗。
送朱广文之京
作者：史谨
朝代：明

花落江堤燕子还，又携行李上长安。关藏杨柳闻鸡度，山簇芙蓉立马看。已有清风留绛帐，岂无长荣对金銮。他年恐应三鳣兆，不向黉宫老一官。
送朱生回广陵
作者：史谨
朝代：明

路出金陵向广陵，北风吹鬓晓寒增。江山自惯供吟眺，鸥鹭何曾管废兴。汀畔系舟红叶树，水边归寺白头僧。到家未欲歌招隐，应待虞廷玉帛徵。
送杨参政之广东
作者：史谨
朝代：明

身辞玉仗下青霄，远赴羊城不惮劳。囊受赐金轻陆贾，文鸣当世法仪曹。驿藏杨柳蛮烟合，路入梅花庾岭高。多少苍生沾化雨，南溟从此息波涛。
送瓒上人住草堂寺
作者：史谨
朝代：明

一片烟霞锁万松，周颙故宅此山中。乡时冠盖俱陈迹，今日楼台是梵宫。钟阜过云生湿翠，宝花飞雨落晴空。白头开士今来住，尽喜名山得远公。
送程原道
作者：史谨
朝代：明

一剑东还旧路微，寸心遥逐五云飞。只缘霄汉沾恩久，转觉烟霞入梦稀。蜀道猿声随去骑，关河秋色上征衣。悬知别后怀君处，吟倚层楼送夕晖。
送立恒中上人
作者：史谨
朝代：明

只履初从日本来，游方远到凤凰台。谁知就里三千界，不著人间半点埃。白马驮经随杖锡，苍龙卧钵起风雷。今朝又谒诸天去，花雨随身出九垓。
送羽士陆大年住院
作者：史谨
朝代：明

华发萧萧物外身，南来住院不忧贫。池边咒剑伏龙虎，月下高歌泣鬼神。鸠杖独行山路远，氅衣初制鹤翎新。东邻喜有王摩诘，醉过琳宫不厌频。
送苏秀才还吴
作者：史谨
朝代：明

万木霜馀叶尽殷，敝裘季子又思还。长亭草色东西堠，落日猿声远近山。琴瑟旧曾居爨下，骅骝终见入天闲。到家已觉春闱近，黄卷青灯莫放閒。
送范生归吴兼柬张以道
作者：史谨
朝代：明

江头杨柳翠如烟，远客归登柳下船。桃叶波平千嶂晓，鲤鱼风起一帆悬。乡关近海皆名郡，禾黍盈畴尽义田。闻说秋来鲈正美，白头张翰许同筵。
送蒋院判随驾赴京
作者：史谨
朝代：明

出门马上气如云，笑拂征袍雨露新。家住龙潭连汉苑，身随鹤驾谒枫宸。羽林十万无虚士，驿路五千有故人。遥想朝回多暇日，黄金台上醉青春。
送行上人住寒山寺
作者：史谨
朝代：明

晓带慈云下九天，寒山寺里去谈玄。点头或悟岩前石，咒水还开钵底莲。满目江山非故国，随身宫殿隔人烟。经过未必无张继，吟听钟声落夜船。
送袁太常省墓
作者：史谨
朝代：明

鄱阳湖上豫章城，万壑千厓列翠屏。白发太常归祭扫，西风烟树几长亭。
送袁徐二真人之京次韵
作者：史谨
朝代：明

并趋金马出林皋，鹤背参差逐凤翱。每遇安期同食枣，不知方朔惯偷桃。箫声夜度青冥阔，云气晨开紫殿高。回首故园歌舞地，百年生死一鸿毛。
送邓太守
作者：史谨
朝代：明

典郡曾为百里侯，中心元只慕伊周。今朝五马西南去，重使三苗识邓攸。
送邓道录致仕还乡
作者：史谨
朝代：明

远辞玉仗下青霄，千里还家岂惮劳。暗叱风雷随剑起，旧栽松桂入云高。榴皮画鹤犹能舞，羽扇为舟不用操。却笑红尘来往客，百年生死一鸿毛。
送邹庶子使安南
作者：史谨
朝代：明

晓承仙诏出龙墀，万里安南入马蹄。气捲风云随使节，檄传威信服雕题。桄榔树底蛮烟合，铜鼓声中越鸟啼。来岁还家惟剑在，怕将薏苡作文犀。
送郑雍言归越省墓
作者：史谨
朝代：明

亲葬宁波隔片云，君居白下近金门。死生异路同天壤，诗礼传家有子孙。归鹤自鸣华表月，穹碑半蚀紫苔痕。今朝去设墦间祭，宿草平芜一断魂。
送郭挥使之青州
作者：史谨
朝代：明

西风猎猎捲双旌，路入青徐接杳冥。落日断猿南北堠，淡烟疏柳短长亭。匣中剑气横秋白，马首山光接塞青。闻说先翁仙去远，至今声誉重边廷。
送金御史
作者：史谨
朝代：明

九载乌台著豸冠，忽看报政上长安。鹏程远奋三千里，骥足终归十二闲。自有风霜随绣斧，岂无礼乐对金銮。到家想近黄花节，登遍秦淮醉里山。
送金文鼎
作者：史谨
朝代：明

秦淮江上石城西，愁见征帆挂夕晖。君向金台应有托，我居白下欲谁依。山回古色云初净，树搅离情叶半稀。同是青田未归鹤，岂知今日又分飞。
送金生丧母还乡
作者：史谨
朝代：明

千里家山抱恨还，落梅如雪点征鞍。慈亲异世音容远，孤子何时泪血乾。鲤跃冰花思泽冻，乌啼宰木惨霜寒。想应去设墦间祭，石上新铭不忍看。
送陈光远还清平
作者：史谨
朝代：明

雁带秋声出塞云，荻花吹雪暗江滨。去沽白下桥边酒，来送清平卫里人。五两风高催画鹢，九溪山险入苍旻。谁知腰下龙泉剑，曾逐文渊洗瘴尘。
送陈公子之蜀省墓
作者：史谨
朝代：明

君今祭扫向岷峨，万里还从鸟道过。墓入松楸微有路，人逢故旧已无多。东风草色迷翁仲，落日猿声出薜萝。应念椿庭垂白久，锦城虽好莫蹉跎。
送陈叔振之安南
作者：史谨
朝代：明

路入三湘过五溪，远陪上将伐雕题。旌旗蔽野三军肃，鼓角连营万马嘶。洗涤河山归大统，宣扬威信服群黎。明年奏凯东还日，处处春风越鸟啼。
送陈士常
作者：史谨
朝代：明

萧萧行李出边城，曙色初分柳外亭。今日送君翻愧我，剑锋磨尽尚飘零。
送陈进士
作者：史谨
朝代：明

匹马嘶寒出万山，冶城北上翠孱颜。烟霞故旧无多外，落日猿声万木间。白帝祠荒迷塞草，金牛路远接秦关。谁知驴背能诗客，献赋曾趋玉笋班。
送魏御史
作者：史谨
朝代：明

北上金台去路遥，车轮齐动马萧萧。霜飞豹尾威严肃，山接乌桓影动摇。执简夜看青塞月，入班朝侍紫宸朝。想回江左观风处，揽辔重过白下桥。
重游清凉寺
作者：史谨
朝代：明

十年不到此禅林，乘兴重游雪满簪。路上翠微知日近，鸟啼烟树觉春深。远公偏爱能诗客，陶令元无结社心。醉倚阑干纵吟目，不知清气满胸襟。
金粟轩
作者：史谨
朝代：明

三槐公子兰亭族，宅近青山带林麓。剩栽仙桂入云高，中构层轩扁金粟。四面繁阴若环堵，光风何异清虚府。天香时傍石阑飘，老鹤常为素鸾舞。凉飙出树秋满身，金粟雨地铺文茵。已知香色总虚幻，造化所致非由人。客来自把湘帘捲，香露滴衣觉寒浅。半世虽同蝶梦醒，一枝终占鳌头选。醉向花前玩明月，月色天香两奇绝。不识人间一点愁，前身恐是维摩诘。
金陵八景 其一 钟阜朝云
作者：史谨
朝代：明

山形高立翠芙蓉，岩际晴云万朵封。起映朝阳成五色，化为霖雨锁千峰。飞扬或乱松间鹤，舒卷长随洞底龙。欲访招提无处觅，数声惟听隔林钟。
金陵八景 其七 乌衣夕照
作者：史谨
朝代：明

深巷迢迢接九垓，巷南巷北尽楼台。帘栊自放斜阳入，王谢难随燕子来。花斗春光云锦簇，山含暮景画图开。几番醉拂吟鞭过，树影重重压翠苔。
金陵八景 其三 龙江夜雨
作者：史谨
朝代：明

黑云拖雨过长汀，恍若骊珠散紫清。声到枕边惊蝶梦，风回蓬底带龙腥。渔灯隐隐孤村暗，芦叶萧萧两岸鸣。已觉夜深还淅沥，满怀羁思不堪听。
金陵八景 其二 石城霁雪
作者：史谨
朝代：明

石露苔痕雪渐晞，晨光相映晃朝衣。千章璚树为幢列，一路彤云映日飞。阵影度壕鸦散墨，女墙开冻玉生辉。忽乘瘦蹇寻梅过，多少人家尚掩扉。
金陵八景 其五 天印樵歌
作者：史谨
朝代：明

夹路青山拥翠螺，每闻樵唱隔烟萝。暗惊鹤梦穿云杪，细答松声出涧阿。几度半酣扶杖听，有时一曲傍林过。晚来弛担长松下，复和岩前扣角歌。
金陵八景 其八 白鹭春波
作者：史谨
朝代：明

一江晴绿漾微波，顷刻平堤雨夜过。暖汎桃花随画鹢，倒涵树影拂银河。群鸥卧藻堆残雪，双鹭窥鱼立细莎。何日系舟杨柳岸，酒酣濯足听渔歌。
金陵八景 其六 秦淮渔笛
作者：史谨
朝代：明

一汀红蓼缀残霞，两两渔舟泊浅沙。横笛共吹无调曲，隔林惊散并栖鸦。声回野岸沈蛟室，响拂江风起浪花。多少天涯未归客，夜深听罢却思家。
金陵八景 其四 凤台秋月
作者：史谨
朝代：明

万里无云月正中，倚阑人在广寒宫。数行雁落天边影，一曲笙传鹤背风。香拂几筵飘桂子，露含光彩滴梧桐。夜深转觉清无寐，卧看冰轮碾碧空。
金陵八景·钟阜朝云
作者：史谨
朝代：明

山形高立翠芙蓉，岩际晴云万朵封。起映朝阳成五色，化为霖雨锁千峰。飞扬或乱松间鹤，舒卷长随洞底龙。欲访招提无处觅，数声惟听隔林钟。石露苔痕雪渐晞，晨光相映晃朝衣。千章璚树为幢列，一路彤云映日飞。阵影度壕鸦散墨，女墙开冻玉生辉。忽乘瘦蹇寻梅过，多少人家尚掩扉。黑云拖雨过长汀，恍若骊珠散紫清。声到枕边惊蝶梦，风回蓬底带龙腥。渔灯隐隐孤村暗，芦叶萧萧两岸鸣。已觉夜深还淅沥，满怀羁思不堪听。万里无云月正中，倚阑人在广寒宫。数行雁落天边影，一曲笙传鹤背风。香拂几筵飘桂子，露含光彩滴梧桐。夜深转觉清无寐，卧看冰轮碾碧空。夹路青山拥翠螺，每闻樵唱隔烟萝。暗惊鹤梦穿云杪，细答松声出涧阿。几度半酣扶杖听，有时一曲傍林过。晚来弛担长松下，复和岩前扣角歌。一汀红蓼缀残霞，两两渔舟泊浅沙。横笛共吹无调曲，隔林惊散并栖鸦。声回野岸沈蛟室，响拂江风起浪花。多少天涯未归客，夜深听罢却思家。深巷迢迢接九垓，巷南巷北尽楼台。帘栊自放斜阳入，王谢难随燕子来。花斗春光云锦簇，山含暮景画图开。几番醉拂吟鞭过，树影重重压翠苔。一江晴绿漾微波，顷刻平堤雨夜过。暖汎桃花随画鹢，倒涵树影拂银河。群鸥卧藻堆残雪，双鹭窥鱼立细莎。何日系舟杨柳岸，酒酣濯足听渔歌。
长淮道中
作者：史谨
朝代：明

独骑官马过长淮，满目青山日又斜。人在故乡终是客，鸟归深树却为家。牧童渡水还乘犊，芦叶吟风不当笳。行遍殊方今白首，未知何处是天涯。
问湛上人病
作者：史谨
朝代：明

一住烟霞岁月深，老来无柰病魔侵。不闻弟子传三咒，自对维摩戏五禽。天地为棺终有分，死生如梦不关心。扶藜强出禅房去，欲扫松花力未禁。
闻子规
作者：史谨
朝代：明

声声何苦劝人归，不管行人听转悲。十二峰前云树里，几番啼到月明时。
闻猿
作者：史谨
朝代：明

几处空山啸月明，不堪闻过两三声。谁知万里南迁客，一夜孤舟梦不成。
阳台
作者：史谨
朝代：明

南控衡庐北剑关，千年遗迹后人攀。不知梦里人何处，为雨为云过别山。
陪景章诸公游城南兰若
作者：史谨
朝代：明

钟山之南山上头，兰若倚空金碧浮。一丈斑帘捲秋色，白云似水檐前流。座中之人五云吏，醉赋登楼立云际。笔惊风雨落蛮笺，字走龙蛇出天意。声名自此轻元白，赋罢高歌鬼神泣。落叶无声捲地来，石阑干外西风急。
雪山关
作者：史谨
朝代：明

树杪路千盘，山深白昼寒。人行飞鸟上，猿啸暮云端。渐觉吴门远，方知蜀道难。瘦妻翻顾我，一步一长叹。
雪山关
作者：史谨
朝代：明

羸骖忆度雪山关，鸟道穿云次第攀。莫怪阮生曾恸哭，前程犹有万重山。
雪酒为金粟公赋
作者：史谨
朝代：明

碧落无声散玉尘，片时盈尺拥篱根。扫归银瓮浑同色，酿出璚浆不见痕。陶谷谩劳烹活火，杜康未许恃专门。岂知祥瑞成狂药，偏称吾家老瓦盆。
雪霁登龙潭驿楼
作者：史谨
朝代：明

飞楼百尺倚青冥，与客凭阑雪已晴。山绕华阳银作树，云开铁瓮玉为城。寒禽向日浑无语，暗谷流泉觉有声。一舸明朝又西去，还陪鹓鹭入蓬瀛。
青溪道中
作者：史谨
朝代：明

路接秦淮燕尾分，落花飞絮昼纷纷。丽华妖血埋春草，卞相忠魂贯夜云。塔耸长干当马见，鸟鸣抟黍隔溪闻。还经谢傅歌游地，古木萧萧挂夕曛。
题云轩
作者：史谨
朝代：明

一室萧然近翠微，白云为伴日相怡。无心舒卷常依榻，有客登临合赋诗。冷护青松迷鹤梦，轻随白鸟渡鹅池。春来每凭阑干立，落尽杨花总不知。
题兰轩旧隐
作者：史谨
朝代：明

轩以兰名趣自高，光风九畹在庭皋。结邻萧艾伤尼父，纫佩沅湘忆楚骚。三径有花司晚节，一生无梦妒凡桃。凭阑每挹清芬处，还想先翁结构劳。
题包节妇卷
作者：史谨
朝代：明

夫葬泉台继舅姑，泪珠流石眼应枯。心存节孝鬼神识，月照帘帏形影孤。罢舞青鸾长掩镜，停歌黄鹄为闻乌。诗成使我添惆怅，飒飒悲风响翠梧。
题南楚才妻写容寄夫图
作者：史谨
朝代：明

欲整云鬟意转慵，却调花露写芳容。慇勤寄与天涯客，休作阳台梦里逢。
题古木回岩楼
作者：史谨
朝代：明

踏遍诸方已倦游，螺峰佳处结层楼。苍厓翠壁相回互，野鹤孤云自去留。一枕松声都作雨，半帘山色正宜秋。我来顿悟三生梦，不用寻师问石头。
题史妇邹氏贞节卷
作者：史谨
朝代：明

远逐良人出塞门，忽惊风雨暗乾坤。身加剑戟心弥壮，名重邱山死亦存。烈气晓冲青塞日，贞魂夜贯紫台云。我今抚卷题诗处，深愧明妃负汉恩。
题城南草堂
作者：史谨
朝代：明

娄水茫茫带远郊，水边茅屋枕山坳。花阴鹿过苔留迹，谷口松寒鹤护巢。白酒但谋同辈饮，青云应绝故人交。几番约我来看竹，径造柴门不用敲。
题墨葡萄
作者：史谨
朝代：明

谁写秋风月下枝，摩挲醉墨尚淋漓。白头常侍心中事，只有凉州刺史知。
题太真吹笛图
作者：史谨
朝代：明

日色斜明五凤楼，阿环吹笛按凉州。馀音杳逐行云去，散作开元天下愁。
题宣和竹上班鸠
作者：史谨
朝代：明

忆傍龙楼唤雨时，羽毛映日锦䙰褷。忽惊艮岳烽烟起，来向淇园自在栖。
题宣和风竹图
作者：史谨
朝代：明

尘迷艮岳淡无辉，尚捲珠帘写竹枝。三百年馀重玩赏，孤梢还带北风吹。
题抱琴图
作者：史谨
朝代：明

童子携琴过野桥，松阴夹路草萧萧。知君不是花奴手，未必侯门肯见招。
题捕鱼图
作者：史谨
朝代：明

罢钓归来日已昏，荻花吹雪暗江村。此生不是甘贫贱，留得清风遗子孙。
题昌阳书舍
作者：史谨
朝代：明

绕舍新栽九节蒲，凉阴覆幔雨晴初。引年不用松乔术，明目宜精孔孟书。叶长凤毛深雨露，根蟠虬脊重璠玙。我来笑指庭交翠，疑是濂溪旧隐居。
题明妃出塞图
作者：史谨
朝代：明

琵琶声断雪纷纷，三月龙沙不见春。回首汉宫云一片，承恩今日是何人。
题晚翠堂
作者：史谨
朝代：明

高堂迢递万松间，郁郁虬枝绕画阑。要与林泉留胜概，不随蒲柳共凋残。云归自锁巢间鹤，竹近常闻月下鸾。尽日涛声来树杪，无边诗思入毫端。花飘金粉香犹湿，叶堕苍髯露未乾。扫径每迟佳客至，斸苓常寄老夫餐。罗浮仙子应同操，句曲真人拟挂冠。更爱冰霜摇落后，独留黛色倚高寒。
题朱德辰蔗境东还卷
作者：史谨
朝代：明

匹马嘶寒出凤池，好山处处碧相随。暮年喜遇还乡日，佳境浑同啖蔗时。已应虎头千载语，安愁鹤发满肩垂。望中渐觉先茔近，行李无端莫放迟。
题朱淑真断肠集
作者：史谨
朝代：明

兔丝引蔓倚蓬蒿，纵得春风只共高。一旦死生虽有托，百年怀抱竟无聊。新诗释闷肠堪断，香骨埋泉恨未消。若比采鸾才更逸，此身终得遇文箫。
题松石轩
作者：史谨
朝代：明

青松为友石为邻，石上哦诗不厌频。避雨昔曾来帝子，化羊何处觅仙人。一林云气藏龙虎，四壁风声走鬼神。采得茯苓还共煮，肯教双鬓白如银。
题松窗听雪卷
作者：史谨
朝代：明

六出随风散紫冥，庭前俄失万松青。疏帘堕影觉微响，落叶有声无此清。万虑已空心似水，一尘不染色铺琼。晚来听罢呼童扫，要把长镵取茯苓。
题柳塘双燕
作者：史谨
朝代：明

杨柳阴阴水漫陂，柳花吹雪点乌衣。日长画栋营巢倦，故逐东风上下飞。
题柳塘双鹭图
作者：史谨
朝代：明

绿杨堤畔寒塘侧，双鹭窥鱼水边立。尔心在鱼鱼未知，尔网潜张尔焉识。芦苇萧萧叶半枯，此身还若在江湖。如何只作凫鹥伴，不向三山觅凤雏。
题桂花鸲鹆
作者：史谨
朝代：明

金粟吹香万木秋，露华凝叶翠云稠。家童不敢私攀折，知有寒皋在树头。
题桃源图
作者：史谨
朝代：明

仙境萦回一水通，人家住处绝尘踪。渔郎忽到惊相问，犹说当年避祖龙。
题梅竹聚禽图
作者：史谨
朝代：明

成汤至德同天壤，复向郊原祝罗网。顿令禽鸟乐幽栖，嶰谷罗浮任来往。林梢雪霁层阴开，众鸟忽送春声来。云霄万里绝鹰隼，随意饮啄无惊猜。君不见陇山鹦鹉居深麓，误入虞罗见羁束。虽向雕笼置此身，丹荔金桃胜粱肉，不如尔辈花间宿。
题水仙花
作者：史谨
朝代：明

冰为肌骨玉为容，时有天香散远风。欲就冯夷飧石髓，鸣珰声度月明中。
题江湖胜览图
作者：史谨
朝代：明

终身未肯老菟裘，远挟长才历九州。行李独携欧冶剑，壮怀应作马迁游。南经禹穴凌天姥，北上邯郸入帝丘。胜水名山俱览毕，白头慈母望归舟。
题沧浪清玩亭
作者：史谨
朝代：明

沧浪亭子万松西，路绕汀沙接翠微。向属巢由为地主，至今泉石有光辉。公馀拄笏闻猿啸，日暮钩帘看鹤归。多少白头名利客，经过犹未解征衣。
题海棠白头
作者：史谨
朝代：明

日落华清王气收，海棠妖艳不知秋。花梢一夜西风急，啼得山禽也白头。
题渊明图
作者：史谨
朝代：明

堤边杨柳舞秋风，篱下黄花发露丛。莫笑归来巾漉酒，风光不是义熙中。
题湖山佳处卷
作者：史谨
朝代：明

斯跋先生水心裔，宅近青山傍湖水。无边胜槩自天成，一览浑如画屏里。涧畔松留野鹤栖，座中人看孤云起。或逢邻叟来同席，聊共逍遥不拘礼。就吹长笛和樵歌，复钓游鳞换春蚁。闲来自倚阑干立，山簇芙蓉绕湖碧。虎啸猿吟隔薜萝，渔村野店依芦荻。我忆曾来借凫舄，水北山南恣游历。白鹭和鸥渚上飞，翠岚带雨林梢滴。莫谓桃源可避秦，此中便有仙凡隔。
题滁州袁先生清辉堂
作者：史谨
朝代：明

高堂迢递水云边，梦断繁华觉地偏。烟草一川飞白鹭，溪山万叠拥青莲。岚光翠滴林梢雨，爽气晴添石窦泉。我欲登临来借榻，为君重赋卜居篇。
题滕王阁图
作者：史谨
朝代：明

峥嵘飞阁枕江流，每说重登已白头。万里山河连上国，三王文赋动南州。春风花影迷蝴蝶，夜月龙光烛斗牛。忆上雕阑最高处，浦云山雨不胜愁。
题潇湘八景 其一 洞庭秋月
作者：史谨
朝代：明

波光万顷浸长空，桂子香飘远近风。一夜冯夷眠不稳，广寒移在水晶宫。
题潇湘八景 其七 山市晴岚
作者：史谨
朝代：明

绿阴夹道树重重，人杂渔樵远近通。回望酒家山色里，青帘斜飏落花风。
题潇湘八景 其三 江天暮雪
作者：史谨
朝代：明

一色彤云控百蛮，江村渔火有无间。扁舟远泊黄芦岸，疑是山阴访戴还。
题潇湘八景 其二 烟寺晚钟
作者：史谨
朝代：明

山含暝色护招提，隐隐疏钟隔翠微。一百八声鸣树杪，银蟾初上鹊惊飞。
题潇湘八景 其五 平沙落雁
作者：史谨
朝代：明

远落汀洲阵势分，风嘹月唳不堪闻。扁舟多少天涯客，肠断乡关又夕曛。
题潇湘八景 其八 渔村夕照
作者：史谨
朝代：明

鹧鸪声断雨初晴，渡口风来水气腥。村北村南齐晒网，钓舟閒在夕阳汀。
题潇湘八景 其六 远浦归帆
作者：史谨
朝代：明

洞庭湖上岳阳楼，阑外波光接素秋。数点征帆天际落，不知谁是五湖舟。
题潇湘八景 其四 潇湘夜雨
作者：史谨
朝代：明

鼋鼍出没吼烟涛，墨色江云不断飘。乔口橘州何处是，满汀芦荻夜萧萧。
题潇湘八景·洞庭秋月
作者：史谨
朝代：明

波光万顷浸长空，桂子香飘远近风。一夜冯夷眠不稳，广寒移在水晶宫。山含暝色护招提，隐隐疏钟隔翠微。一百八声鸣树杪，银蟾初上鹊惊飞。一色彤云控百蛮，江村渔火有无间。扁舟远泊黄芦岸，疑是山阴访戴还。鼋鼍出没吼烟涛，墨色江云不断飘。乔口橘州何处是，满汀芦荻夜萧萧。远落汀洲阵势分，风嘹月唳不堪闻。扁舟多少天涯客，肠断乡关又夕曛。洞庭湖上岳阳楼，阑外波光接素秋。数点征帆天际落，不知谁是五湖舟。绿阴夹道树重重，人杂渔樵远近通。回望酒家山色里，青帘斜飏落花风。鹧鸪声断雨初晴，渡口风来水气腥。村北村南齐晒网，钓舟閒在夕阳汀。
题王羽士山房壁
作者：史谨
朝代：明

夹道松阴晓正浓，松间倚杖立东风。静观天地元无我，不怕羲和善御龙。万壑暗云芝草绿，一帘春雨杏花红。与君就觅陶弘景，知在三茅第几峰。
题玩月仕女
作者：史谨
朝代：明

独立长门里，徘徊无所亲。可怜前殿月，不照后宫人。
题琅邪山图
作者：史谨
朝代：明

绿树阴阴石径斜，诸峰罗立带琅邪。云深亭观知多少，谁是庐陵太守家。
题画
作者：史谨
朝代：明

两岸云山列素屏，倚阑吟眺雪初晴。自知不应飞熊兆，野饭鱼羹过一生。
题画
作者：史谨
朝代：明

乱峰如剑插天青，飒飒凉飙树底生。一鸟不鸣云散尽，无人收拾万松声。
题画
作者：史谨
朝代：明

十年羸马厌西东，髀肉全消鬓若蓬。幸得栖身鱼鸟畔，酒酣濯足听松风。
题画
作者：史谨
朝代：明

古树云烟合，遥山紫翠浮。白头林下客，应伴赤松游。
题画
作者：史谨
朝代：明

平湖雨过水云腥，暑气全消□□亭。野老放船何处去，不知山色上衣青。
题画
作者：史谨
朝代：明

数株烟柳绿毵毵，两岸青山起暮岚。多少天涯未归客，却从画里看江南。
题画
作者：史谨
朝代：明

林壑昼冥冥，松萝覆野亭。一尘飞不到，门外数峰青。
题画
作者：史谨
朝代：明

空山云湿有龙气，绝壁春深无鸟啼。采药欲寻刘阮去，桃花风度白沙溪。
题画
作者：史谨
朝代：明

竹树萧萧带夕阳，无边秋意满潇湘。雁声忽起黄芦岸，多少征人忆故乡。
题画
作者：史谨
朝代：明

隔岸青山拥翠螺，野禽啼处夕阳多。汉庭累下徵贤诏，未许先生老钓蓑。
题画
作者：史谨
朝代：明

雨馀山色翠如苔，树杪寒烟湿未开。童子无端扫红叶，隔林知有故人来。
题画
作者：史谨
朝代：明

风景似东吴，山川过雨初。人家多傍水，稚子尽谙渔。雁唳白蘋渚，帆开青草湖。异乡今见画，归兴起莼鲈。
题画鱼
作者：史谨
朝代：明

鲥鱼赤鲩动成群，戏月波间集藻根。时节到来留不住，尽随雷雨过龙门。
题碧桃锦鸠图
作者：史谨
朝代：明

一枝和露倚琅玕，髣髴玄都雪后看。何处飞来双野鸟，花间唤雨立春寒。
题秋林读书图
作者：史谨
朝代：明

不随麟凤谒虞廷，独坐林间味六经。风叶向秋俱落尽，隔江遥见数峰青。
题竹
作者：史谨
朝代：明

窗户昼萧森，空阶凝绿阴。不缘冰雪里，焉识岁寒心。
题花下乳犬图
作者：史谨
朝代：明

一犬吠，一犬默，项带金铃背花立。宋㹱韩卢世难得，二犬英姿亦无匹。他年见汝猎平原，狡兔妖狐定无迹。
题苏李泣别图
作者：史谨
朝代：明

君持汉节晨登路，致使孤臣心独苦。愁云结恨晦天山，泪眼相看别河浒。共陷边尘十九年，君独南归享茅土。边风萧萧征马鸣，飞沙暝遏哀笳声。此去谁知是死别，臣心有恨终难明。徒怜埋骨塞云里，不得随君归汉庭。
题范蠡归湖图
作者：史谨
朝代：明

吴山嵯峨翠如洗，吴王宫殿空中起。凤管鸾笙到处闻，共说繁华世无比。前溪一夜越兵来，衔枚竞入姑苏台。西子含啼出宫掖，吴王抱恨埋蒿莱。一代奇勋归范蠡，片时雪尽夫椒耻。位重名高不受封，入湖自号䲭夷子。只缘乌喙难容物，致使将军就高洁。两岸青山画里看，数行白鹭烟中没。洞庭笠泽随所之，惯听渔笛鸥边吹。却怜文种不料事，乌喙之心终见疑。
题虎图
作者：史谨
朝代：明

目光如电气如云，独踞松阴啸夕曛。莫道横行为己任，汉家自有李将军。
题览翠楼
作者：史谨
朝代：明

竹里高轩对冶城，望中浑似醉翁亭。云连松桧参差碧，山接秦淮远近青。野果饷猿还抱子，渚蒲留鹤自梳翎。客来每共钩帘坐，满目岚光酒半醒。
题迎慈堂卷
作者：史谨
朝代：明

家住鄞城近海陬，忽惊风雨命如沤。母投淮甸三千里，子落蛮烟二十秋。别后死生无处问，心中哀痛几时休。今朝喜遇钟山下，尘暗荆钗雪满头。
题远归图
作者：史谨
朝代：明

疋马嘶寒晓渡江，无边秋色树苍苍。三千归路雁为伴，七十馀年亲在堂。行李但悬欧冶剑，征衣犹带蓟门霜。虽经险阻何曾说，男子从来志四方。
题长沙李芾庙
作者：史谨
朝代：明

新筑祠堂湘水边，春风临眺总堪怜。公身就死非徒耳，我辈题诗是偶然。骨肉尽随烟烬灭，声名犹共斗牛悬。宋家不是无良将，自古兴亡本在天。
题雪山图
作者：史谨
朝代：明

忆昔登楼玩飞雪，不在匡庐定吴越。今年复上凤凰台，一色梨花遍岩穴。兴来不受仙人呼，对此雪意亲临摹。半幅生绡不盈尺，俄出万里江山图。琼林际天云墨色，林下茅茨断人迹。渡口长閒访戴舟，陇头不见寻梅客。寒泉落涧流无声，东山西山横素屏。中有仙都接圆峤，琼楼玉宇高峥嵘。石径萦回带瑶草，□□□□□□□。
题雪景
作者：史谨
朝代：明

六出深封行路难，朝来人迹断空山。野船才到寒汀下，疑是前溪访戴还。
题雪景
作者：史谨
朝代：明

寒树老空山，云根碧藓斑。野船才近岸，疑向剡溪边。
题雪景
作者：史谨
朝代：明

山排玉剑倚高寒，路绕琼台万木攒。一白不分天远近，却从何处望长安。
题雪景
作者：史谨
朝代：明

忆承仙诏出云林，马踏瑶花尺许深。蚁酒频从官舍饮，貂裘不畏苦寒侵。千章玉树为幢列，万里彤云接地阴。今卧衡门无一事，雪山相对雪盈簪。
题马图
作者：史谨
朝代：明

沙场百战已成功，万里归来汗血空。莫道邦家无惠养，满川苜蓿雁来红。
题马图
作者：史谨
朝代：明

猛气如云不受羁，时清放牧华山西。自怜今日无人顾，空向奚奴振鬣嘶。
题鹌鹑图
作者：史谨
朝代：明

饱食秋菰已倦飞，羽毛映日锦䙰褷。一生自信无常处，枸杞丛边却暂栖。
题鹡鸰图
作者：史谨
朝代：明

止则同原飞则鸣，野花芳草共怡情。幽禽尚有相亲意，何况人间弟与兄。
题黄葵花
作者：史谨
朝代：明

玉颜憔悴鬓鬅松，自有倾阳一段忠。来向野人庭院里，道家妆扮立薰风。
饮中赋
作者：史谨
朝代：明

岁月浑如东逝波，醉乡深处喜频过。手中不荷刘伶锸，耳畔常闻薤露歌。天地有情终寂寞，功名无分欲如何。却怜皓首求仙客，终日惺惺鍊紫河。
驺虞行
作者：史谨
朝代：明

远带仁风出郊薮，素质玄文世希有。形虽似虎德如麟，肯让狻猊出其右。将军乘暇猎秋风，唾手擒来亦天授。天生异物表祯祥，一见终当入灵囿。圣德浩荡侔西周，将军勇气横九秋。所至不用兴戈矛，桑麻遍野民无忧。况逢此兽应时出，光被四表闻歌讴。昔年见画谁能识，今见真形世无匹。双睛闪电气成虹，一尾横空势如戟。虽云四足疾于鸟，不使骅骝共槽枥。卞庄冯妇皆叹息，远视傍观股应栗。却从昭代致升平，龙马还当负图出。
驾幸朝天宫次韵
作者：史谨
朝代：明

鹤驾远临三岛地，从臣车马动浮空。衣沾花雨香犹湿，乐奏云和日正中。虎士岂无班定远，礼官还有叔孙通。白发广成蒙顾问，几时乘骥入崆峒。
高唐驿
作者：史谨
朝代：明

久客厌舟居，冲寒步沙碛。披榛得微路，偶值高唐驿。窗前十二峰，峨峨倚天碧。其左连荆衡，其右控梁益。宋玉不可招，阳台渺无迹。驿楼枕其下，弘敞冠斯邑。驿宰吾故人，相逢话畴昔。邀我向茅茨，问我今何适。慷慨具殽酒，侯鲭杂梨栗。情真觉易醉，出门众山夕。猿鸟互哀鸣，松风亦萧瑟。虽云志四方，还洒杨朱泣。
鸳鸯图
作者：史谨
朝代：明

头白两文禽，和鸣多好音。韩朋坟上树，双宿到如今。
鹦鹉洲阻风
作者：史谨
朝代：明

南风乍休北风起，船头浪花洒船尾。梦断瑶台雪满衾，不知身在黄芦渚。自起推篷望南北，波浪蹴天云墨色。汀鹭沙鸥四散飞，饥肠何处求鲜食。却怪扁舟两渔叟，轻忽风波重糊口。身委蛟龙悔已迟，得鱼竟不思回首。洲上人家昼掩扃，老树怒挟秋涛声。祢生之骨已化土，千载空遗鹦鹉名。
黄河
作者：史谨
朝代：明

朝为川，暮成堤，发源远自昆崙西。浊流扬波声惨悽，走沙埋船命斯须。下有神龙护明珠，阴火夜映青玻瓈。无人为招翟乾祐，平夫此险安群黎。
黄牛庙
作者：史谨
朝代：明

怪石欹高岸，荒祠接断厓。人烟兼鸟兽，舟楫控江淮。古木如幢列，群峰似剑排。虽云飘泊际，还可试青鞋。
黄陵庙
作者：史谨
朝代：明

寂寂荒祠俯洞庭，阴阴黄竹鹧鸪声。重华不返千年驾，二女空含万里情。苔色蜗涎虚画壁，骚人迁客遍题名。无端注目苍梧野，落日愁云几处生。
黄陵庙阻风
作者：史谨
朝代：明

黄沙捲雾暗前滩，风吼雷声控百蛮。此处波涛原自异，祖龙何必赭其山。
龙潭八景 其一 三江观潮
作者：史谨
朝代：明

一痕忽起势崔嵬，直上三江吼怒雷。红蓼滩头斜日里，恍疑鳌戴雪山来。
龙潭八景 其七 花洞垂纶
作者：史谨
朝代：明

岩际云霞仕卷舒，水边洲渚自萦纡。谁知数尺苔矶上，介甫曾来学钓鱼。
龙潭八景 其三 华麓寻真
作者：史谨
朝代：明

两峰苍翠接三茅，路入云深去转遥。惆怅茅君不可见，却从樵子问王乔。
龙潭八景 其二 七星礼斗
作者：史谨
朝代：明

七星山色翠冥冥，玉宇琼楼护六丁。夜半天坛明月上，道人独自礼寒星。
龙潭八景 其五 官桥送别
作者：史谨
朝代：明

百尺飞梁接大堤，柳阴常见驻轮蹄。香尘忽起行人去，水自东流日自西。
龙潭八景 其八 旗山散牧
作者：史谨
朝代：明

苜蓿连天万马肥，望中如在华山西。龙媒应叹无人识，频向奚奴振鬣嘶。
龙潭八景 其六 水驿维舟
作者：史谨
朝代：明
体裁：七言绝句

一堤烟柳翠沈沈，画鹢如云系柳阴。白发篙师閒理棹，就中还有济川心。
龙潭八景 其六 水驿维舟
作者：史谨
朝代：明

一堤烟柳翠沈沈，画鹢如云繫柳阴。白发篙师閒理棹，就中还有济川心。
龙潭八景 其四 柳湾待渡
作者：史谨
朝代：明

篙师倚棹傍寒芦，力倦操持不受呼。多少行人将有适，不知谁是仲尼徒。
龙潭八景·三江观潮
作者：史谨
朝代：明

一痕忽起势崔嵬，直上三江吼怒雷。红蓼滩头斜日里，恍疑鳌戴雪山来。七星山色翠冥冥，玉宇琼楼护六丁。夜半天坛明月上，道人独自礼寒星。两峰苍翠接三茅，路入云深去转遥。惆怅茅君不可见，却从樵子问王乔。篙师倚棹傍寒芦，力倦操持不受呼。多少行人将有适，不知谁是仲尼徒。百尺飞梁接大堤，柳阴常见驻轮蹄。香尘忽起行人去，水自东流日自西。一堤烟柳翠沈沈，画鹢如云繫柳阴。白发篙师閒理棹，就中还有济川心。岩际云霞仕卷舒，水边洲渚自萦纡。谁知数尺苔矶上，介甫曾来学钓鱼。苜蓿连天万马肥，望中如在华山西。龙媒应叹无人识，频向奚奴振鬣嘶。
谒二贤祠
作者：史资教
朝代：明
体裁：七言律诗

雅志盱衡吊首阳，空山古木栖幽芳。清风拂拂薇苗秀，劲节棱棱鹿骨香。一饿争传千古颂，双魂并慰万年扬。任教世变江河日，不使君臣分义亡。
江土
作者：史起蛰
朝代：明
体裁：七言绝句

溪云窈窕海天晴，槛外江流似掌平。午梦醒来无一事，水云亭上看潮生。
暮春六首
作者：史迁
朝代：明

东郭老人双鬓皤，春事告终知奈何。坐断小窗风正恶，送将几阵落花过。先自花残故相恼，况值雨声催客愁。狂吟夜半睡不得，起待清晨梳白头。白头老子愁底事，正坐送春无一钱。偶被黄鹂故牵引，却向绿阴窗下眠。绿阴窗下春草碧，无数柳花吹近床。一双蝴蝶总无赖，飞到小阑还过墙。舞衣歌扇久寂寞，白雪时时梦里听。可怜春色别人去，能得花前几醉醒。
暮春六首·其五
作者：史迁
朝代：明
体裁：七言绝句

夕阳在山月已白，人生几何春复秋。华裛叠鼓岂无谓，莫怪西园清夜游。
暮春六首·其六
作者：史迁
朝代：明
体裁：七言绝句

舞衣歌扇久寂寞，白雪时时梦里听。可怜春色别人去，能得花前几醉醒。
暮春（六首）
作者：史迁
朝代：明
体裁：七言绝句

东郭老人双鬓皤，春事告终知奈何。坐断小窗风正恶，送将几阵落花过。
暮春（六首）
作者：史迁
朝代：明
体裁：七言绝句

先自花残故相恼，况值雨声催客愁。狂吟夜半睡不得，起待清晨梳白头。
暮春（六首）
作者：史迁
朝代：明
体裁：七言绝句

白头老子愁底事，正坐送春无一钱。偶被黄鹂故牵引，却向绿阴窗下眠。
暮春（六首）
作者：史迁
朝代：明
体裁：七言绝句

绿阴窗下春草碧，无数柳花吹近床。一双蝴蝶总无赖，飞到小阑还过墙。
游金山分得微字
作者：史迁
朝代：明
体裁：古风

长江古天堑，浩浩无津涯。金鳌屹中流，白昼烟雾垂。大船声号嘈，开蓬若星驰。系缆石壁侧，天风吹我衣。攀萝陟幽险，四顾心神怡。东观浴赤日，光动扶桑枝。西拱蓬莱宫，银潢抱神畿。上有五色云，万状争献奇。吴楚隔南北，间气裂坤维。壮哉形胜地，恍若青琉璃。晚登妙高台，飞步纵所之。其巅宿牛斗，其下蟠蛟螭。临流不敢唾，转惧神物疑。萧爽给孤园，祇树森陆离。台殿雨花外，突兀摩穹倪。浮屠历浩劫，千年今若兹。涓涓杨枝雨，洒向青莲池。洪钟吐崇岫，大荒西日微。再拂古碑碣，试读前贤诗。长歌归去来，清绝和者稀。
漫兴四首
作者：史迁
朝代：明

贫居村坞长无事，谁复能过野老家。只有春风太情重，小桃深巷也开花。休怪狂夫出处轻，孟郊还解以诗鸣。瓦瓶盛酒渔樵话，野草江花亦慰情。瀼东烟树杜陵家，百尺深潭似浣花。布袖龙钟筇竹杖，也胜裘马在天涯。好风轻雨趁轻雷，一洗山川罨画开。谁道衡门无过客，春深还有燕飞来。
漫兴（四首）
作者：史迁
朝代：明
体裁：七言绝句

休怪狂夫出处轻，孟郊还解以诗鸣。瓦瓶盛酒渔樵话，野草江花亦慰情。
漫兴（四首）
作者：史迁
朝代：明
体裁：七言绝句

好风轻雨趁轻雷，一洗山川罨画开。谁道衡门无过客，春深还有燕飞来。
漫兴（四首）
作者：史迁
朝代：明
体裁：七言绝句

瀼东烟树杜陵家，百尺深潭似浣花。布袖龙钟筇竹杖，也胜裘马在天涯。
漫兴（四首）
作者：史迁
朝代：明
体裁：七言绝句

贫居村坞长无事，谁复能过野老家。只有春风太情重，小桃深巷也开花。
简王原翚
作者：史迁
朝代：明
体裁：七言律诗

东郭道人才大奇，置身散地任支离。阿谁或讶嵇康懒，此老真成济叔痴。白日放歌杯在手，青春作梦草生池。《辋川图》是传家谱，留得当年绝妙辞。
菌子诗追和杨廷秀韵
作者：史迁
朝代：明
体裁：古风

松花冈头雷雨急，坡陀流膏渍香汁。新泥日蒸气深入，穿苔破藓钉戢戢。如盖如芝万玉立，紫黄百余红间十。燕支微匀滑更湿，倾筐盛之行且拾。天随杞菊谩苦涩，采归芼之脱巾笠。桑鹅楮鸡皆不及，嫫姑天花当拱揖。盐豉作羹炊玉粒，先生饱饭踏晓日，更遣樵青行负笈。
高陵篇
作者：史迁
朝代：明

炎刘昔丧乱，天实厌其德。桓桓孙豫州，起义申讨贼。降年曾不永，有子迈前烈。伯也英雄姿，一战基霸业。仲氏善谋断，鼎足跨扬越。神器固有归，付畀必豪杰。开国五十年，光明比先哲。赫赫乘鸿休，配天享褅。后王过荒淫，邦国用殄绝。园陵日隤圮，碑版亦摧缺。精爽犹神明，历载未磨灭。阴风或飞扬，古怪凭异物。尝闻父老言，往往荡舟出。当时珍玩器，尽数遭发掘。枯骸穴蝼蚁，尘沙任狼藉。至今吴城南，过者感叹息。世无贤方伯，伊谁命修殖。俯仰无百年，草木同朽卒。浩歌《高陵篇》，临风动悲泣。
高陵篇
作者：史迁
朝代：明
体裁：古风

炎刘昔丧乱，天实厌其德。桓桓孙豫州，起义申讨贼。降年曾不永，有子迈前烈。伯也英雄姿，一战基霸业。仲氏善谋断，鼎足跨扬越。神器固有归，付畀必豪杰。开国五十年，光明比先哲。赫赫乘鸿休，配天享褅祫。后王过荒淫，邦国用殄绝。园陵日隤圮，碑版亦摧缺。精爽犹神明，历载未磨灭。阴风或飞扬，古怪凭异物。尝闻父老言，往往荡舟出。当时珍玩器，尽数遭发掘。枯骸穴蝼蚁，尘沙任狼藉。至今吴城南，过者感叹息。世无贤方伯，伊谁命修殖。俯仰无百年，草木同朽卒。浩歌《高陵篇》，临风动悲泣。
一愚为沈廷望赋
作者：史鉴
朝代：明

人以智自衒，子以愚自矜。愚智尽天赋，有无何重轻。纷纷效愚者，卒获诈以名。外饰中或殊，居然汨其真。子能慎自践，斯名方称情。俞也不可及，回也言如之。险艰致其力，退省发其私。愚于此何有，圣言当不欺。
一木
作者：史鉴
朝代：明

木以弃而寿，人以晦自全。君看栎与樗，蔽牛非偶然。乃知为世用，孰若全天年。览物有深感，悠悠复何言。
一鹤为南京唐道士赋
作者：史鉴
朝代：明

爱尔仙家骥，苍松映缟衣。一声清夜唳，片影上天飞。赤壁横江过，青城被箭归。飘然游物外，几见世人非。
一鹳鸟篇
作者：史鉴
朝代：明

鹳生雏，在祠宇。雄飞为求食，雌鸣相煦妪。群雏日云长，离离半生羽。客子升屋危，攀探巢雏去。鹳亡雏，鸣声悲。飞上复飞下，似诉监州知。监州民父母，仁民当见推。闻声为咨询，知是宕子为。立命笞宕子，送雏还故栖。鹳还雏，飞且惊。引领复呼群，旋绕监州庭。上感监州恩，下全父子情。监州有惠政，外严中则仁。遇物且能然，临民斯尽心。诛彼暴恶徒，全此蚩蚩氓。岂独鹳还雏，洋洋多颂声。
万竹亭赋赠吴汝琇
作者：史鉴
朝代：明

我家竹林在平地，土浅丛疏叶憔悴。君家万竹连高岗，俪美潇湘与清渭。崖光谷色相吐吞，石涧潺湲潆复奔。鹧鸪啼秋白日暝，蛟龙捲雨翻沧溟。红泥亭子开中央，朱阑碧甃周为防，孔屏翠帐齐腾光。秋兰罗生瑶径旁，光风泛转菲菲香。翠阴满地凝不散，绿水荡漾云茫茫。美人挟瑟调清商，朱弦高张分雁行。一弹再鼓发浩倡，清声入云哀怨长。凤凰翱翔下寥廓，帝子不见山苍苍。我为万竹歌，歌长唾壶缺。平生不饮今醉之，醉后不禁双耳热。夜深起舞月明中，猛虎一声山石裂。
三天竺
作者：史鉴
朝代：明

浮屠善幻化，利益誇群愚。未能空诸有，亦复崇其居。巍巍金银宫，涌出空山隅。兴废固由人，无乃法所驱。眷兹天竺名，古来封域殊。移之被此地，欲表神灵区。地势既形胜，人情亦奔趋。我来适閒旷，二三同志俱。登顿虽云劳，逍遥还足娱。仰睇群峰秀，俯循流水迂。微风动灵籁，满耳聆笙竽。徘徊将日暮，浩然赋归与。
三顾图
作者：史鉴
朝代：明

炎火无光汉祚微，月明乌鹊又南飞。卧龙一起成王业，千古才知帝魏非。
与刘佥宪珏沈启南周沈继南召紫阳庵联句
作者：史鉴
朝代：明

山为春城媚，鳌峰更可观。便当轻五老，何待觅三韩。灵气知深郁，奇形惜太剜。俯身穿石罅，侧足上厓端。岚重行衣湿，苔深步屧乾。小庵幽处缚，重殿卸边攒。日近关常暖，霞封洞不寒。梦龛仙骨蜕，木象古真刊。声宿鸣琴室，香馀拜斗坛。把芝呼白鹿，种竹引青鸾。屡憩纯阳子，时游靖长官。曲阑凭玛瑙，横管执琅玕。沆瀣非凡食，芙蓉是道冠。龙犹围故鼎，鸟解啄遗丹。逸迹追何及，长生学不难。挥杯送双目，随鹤过江干。
与刘廷美沈启南沈继南雨中汎湖联句
作者：史鉴
朝代：明

画船载酒入空濛，四面湖山水墨中。系缆石留秦旧物，卖花人带宋遗风。怕寒沙鹭低拳白，受湿汀桃浅破红。未必晴时能胜此，笙歌莫放酒杯空。
与姚视卿游鸳鸯湖
作者：史鉴
朝代：明

鸳鸯湖上荡舟过，钟鼓声稀拥楫歌。落日亭亭经远树，凉风袅袅动微波。孤村近水闻鸡犬，小驷穿花见绮罗。暝入芙蓉弄秋色，满身香雾月明多。
与宗弟正夫西湖秋泛
作者：史鉴
朝代：明

断岸馀衰柳，轻舟泊浅沙。西陵南下路，多是野人家。湖水载歌舞，流来复流去。不知沟浍间，灌注无宁处。
与宗弟正夫西湖秋泛·其一
作者：史鉴
朝代：明

断岸馀衰柳，轻舟泊浅沙。西陵南下路，多是野人家。
与宗弟正夫西湖秋泛·其二
作者：史鉴
朝代：明

湖水载歌舞，流来复流去。不知沟浍间，灌注无宁处。
与张子静曹颙若夜集鸿村草堂联句
作者：史鉴
朝代：明

乾坤俯仰信如浮，岁月无情易白头。落魄未应明主弃，寻盟今为故人留。廉颇老去犹能饭，李广行间竟不侯。江海茫茫相识少，灯前乘醉看吴钩。
与李太仆吴太史小鸿村联句赠张子静
作者：史鉴
朝代：明

家住小鸿村，双溪绿映门。地偏城府远，俗俭土风敦。野烧回春色，渔矶露水痕。浮槎下秋涧，坏壁上朝暾。古霅苕相汇，群山弁独尊。鸡埘连草屋，牛迹绕瓜园。浅簖寒收蟹，疏篱晓放豚。乡人分社饭，邻妇借缫盆。把卷桑阴下，持杯松树根。闲常开曲径，时或过高轩。抱膝仍长啸，披襟快一论。有书君莫上，世已厌多言。
与汝其通观钱塘江
作者：史鉴
朝代：明

渺渺春江迥，无风亦有声。地平波动石，海接气浮城。战马屯砂碛，潮头也世情。临流将唤渡，南向越中行。
与沈启南从徐亚卿何中丞相度水道 其一 渡吴淞江
作者：史鉴
朝代：明

济世未为术，逢人聊用情。海桑惟日变，水土几时平。远雁和云杳，寒潮趁月生。茫茫不相识，沿路问乡名。
与沈启南从徐亚卿何中丞相度水道 其三 经上海县
作者：史鉴
朝代：明

岸崩桥易圮，水阔渡难招。浦溆遥通海，舟航半趁潮。市声先旦集，野树未霜凋。明月如相识，依依伴寂寥。
与沈启南从徐亚卿何中丞相度水道 其二 宿徐公浦
作者：史鉴
朝代：明

暂出靡行役，邻封非异乡。偶因停泊处，始定往来方。海迥月浮水，夜寒天雨霜。终宵成辗转，归梦与途长。
与沈启南从徐亚卿何中丞相度水道 其四 至松江府
作者：史鉴
朝代：明

不到云间久，于今四十春。山川仍旧物，交友半陈人。梵井鳗光泯，华亭鹤唳新。扁舟有归兴，斜日下通津。
与沈启南从徐亚卿何中丞相度水道·渡吴淞江
作者：史鉴
朝代：明

济世未为术，逢人聊用情。海桑惟日变，水土几时平。远雁和云杳，寒潮趁月生。茫茫不相识，沿路问乡名。暂出靡行役，邻封非异乡。偶因停泊处，始定往来方。海迥月浮水，夜寒天雨霜。终宵成辗转，归梦与途长。岸崩桥易圮，水阔渡难招。浦溆遥通海，舟航半趁潮。市声先旦集，野树未霜凋。明月如相识，依依伴寂寥。不到云间久，于今四十春。山川仍旧物，交友半陈人。梵井鳗光泯，华亭鹤唳新。扁舟有归兴，斜日下通津。
与沈继南登虎邱天开图画阁奉柬其兄启南
作者：史鉴
朝代：明

投閒倚高阁，林莽半斜曛。山势东南尽，河流远近分。鸣泉乱秋雨，落叶下寒云。欲赋不能道，空惭对卯君。
与金仲和饮别和沈启南韵
作者：史鉴
朝代：明

寻医兼作送春行，又遇离人问去程。深夜欲眠还起坐，老年为别最关情。楚云将暝吴乡杳，蜀雪初消汉水生。北望中原应不远，可能从此驻行旌。
丙午初度题像
作者：史鉴
朝代：明

自我得尔来，忽忽已三载。忧乐不相关，贫病安能浼。兹晨遇初度，举酒一相洒。我貌日就衰，尔颜常不改。过此复几时，应知愈不逮。观者问为谁，曰我咸疑绐。惟馀旧亲识，追想为尔拜。茫茫天地间，岁月不相待。终当委运去，谁亡复谁在。谓是无所知，言非亦何解。一笑两茫然，浮萍渺沧海。
中秋闻诸弟宴集湖上有怀
作者：史鉴
朝代：明

乐事愁边减，流年客里过。桂香秋色好，天迥月明多。欲共嫦娥语，其如良夜何。遥知湖上饮，达曙尚酣歌。
丰城篇
作者：史鉴
朝代：明

丰城孕灵异，古剑沦狱中。高牗以为域，厚土以为封。匪无用世意，守在得其从。光芒不可掩，精气化为虹。融然静夜中，上贯牛女宫。遂令博物人，候望讯奇踪。启凿发深锢，拂拭去尘蒙。肃肃白鹇尾，濯濯青芙蓉。所遇无坚物，蛟螭莫婴锋。时时吼匣中，恍若鸣双龙。尚方信多珍，神物不世逢。行当献天子，持之授元戎。时兴薄伐师，一扫烟尘空。塞徼靖无尘，边民业耕农。坐销冗食众，良由用剑功。
临江仙·赠余浩
作者：史鉴
朝代：明

秋水芙蓉江上饮，怜渠无限风流。红牙低按小梁州。澹云拖急雨，依约见江楼。最是采莲人似玉，相逢并著莲舟。唱歌归去水悠悠。清砧孤馆夜，明月太湖秋。
临清轩为吴士延赋
作者：史鉴
朝代：明

达人尚幽胜，葺宇临清流。清流宜濯缨，深渚可容舟。周流元不息，昼夜恒滔滔。微风荡生澜，木叶下惊秋。流响归空房，浮光映高楼。芙蓉缘极浦，杜若被芳洲。于焉事栖息，驾言聊出游。榜舟张水嬉，拥楫和长谣。犀然穷怪物，莲折倾龟巢。鸣更出灵鼍，媵予跃文鱼。境胜良自惬，虑淡信无求。惟应素心人，来此共逍遥。
为僧朗碧天题扇寄人
作者：史鉴
朝代：明

玉篪峰下雨来时，索我闲吟寄远诗。蕉叶满庭松子落，竹林啼鸟豆花垂。
久客无碍方丈赠觉源讲师
作者：史鉴
朝代：明

碧殿明秋水，香台下夕阴。堂空莲漏迥，径转竹房深。习静疑忘世，含虚已定心。何时谢尘鞅，来此事幽寻。
之通州与吴永年饮别于垂虹亭
作者：史鉴
朝代：明

王事驰驱赋远游，野亭杯酒为君留。湖山有约怜同社，杨柳多情拂去舟。花下歌声催越女，斗间精气解吴钩。明朝两地相思处，江北江南各倚楼。
乌啼曲
作者：史鉴
朝代：明

慈乌夜夜啼，啼我门前树。今年复明年，生儿不飞去。返哺鸣相呼，旁人莫惊起。儿大还生雏，乌儿尾毕逋。
乐清
作者：史鉴
朝代：明

未老成归计，房开祇树林。青山尘外相，明月定中心。近水行秋影，焚香坐夜深。世人寻不见，惟听海潮音。
于府尹景瞻张太守靖之刘邦彦沈明德宝峰宴集
作者：史鉴
朝代：明

濒湖楼阁少风尘，胜日登临属缙绅。北道且依山作主，南飞又见雁来宾。霜微岭树红犹浅，水落江蓠绿未匀。老我已忘歌舞乐，只将谈笑款杯巡。
云岩书屋
作者：史鉴
朝代：明

幽人厌城市，言就云嵓居。嵓居杳且深，所藏惟简书。五车未为富，万卷良有馀。白云出岩间，俄来集窗虚。风吹去复来，似为君子娱。于焉日容与，庶几名实俱。
云松辞
作者：史鉴
朝代：明

长松兮苍苍，白云兮英英。上有女萝兮下有苓，驾飞龙兮行四方。蹇夫君兮惟顾怀，日徜徉兮澹忘归。结松枝兮为盖，揽云气兮为衣。云衣飘飘兮倏轻举，仙之人兮纷纷而从女。朝苍梧兮夕县圃，君长生兮乐无苦。又重之兮有美子，松宜栋梁兮云宜雨。润乾枯兮庇寒暑。
介子永龄遘厉频死味芝陈先生实生之用求姻家沈君启南写图复系之以诗聊报万一云
作者：史鉴
朝代：明

爱子本天性，少者亦何深。念兹成童年，苦为疟所侵。寒热日交战，孱弱讵能禁。人云鬼之为，毋乃阴阳淫。先生希圣流，用推仁者心。一投去其苦，再服保其真。寝食如平时，奇功妙入神。老南写斯图，为是平生亲。种杏固寓言，况此及物仁。图亦有时既，言亦有时泯。惟应受赐者，身存恩亦存。
从徐侍郎相度水道过吴兴寄沈彦祥吴汝琇
作者：史鉴
朝代：明

碧苕溪上暂维舟，行役匆匆不自由。使者拟平洪水患，圣王时轸下民忧。非才敢任求贤责，传食难忘怠事羞。目断沧洲烟树外，故人能不为时谋。
仙人篇
作者：史鉴
朝代：明

仙人何翩翩，来自芙蓉城。苍龙驾羽盖，白鹿夹云軿。飘摇紫霞裾，旖旎彩霓旌。扬言语世人，吾道可长生。鼎中养铅汞，火候日抽增。龙虎得交媾，丹成化黄金。服之生羽翼，轻举升天行。历览周八极，飞行不暂停。赤松与王乔，揖手来相迎。徘徊云路侧，翱翔朝太清。上帝休北牖，群仙集南楹。楹间两玉女，云璈杂鸾笙。饮尔流霞杯，侑尔步虚声。不生亦不灭，倏尔数千龄。俯首观下世，尘雾杳冥冥。我闻仙人语，太息泪沾缨。秦皇与汉武，学仙尽无成。辒辌鲍鱼腥，茂陵松柏青。此时仙人在，胡不救其倾。仙人言虽好，掩耳不能听。
何克廉宅观妓
作者：史鉴
朝代：明

一曲清歌绕画梁，春风吹散舞衣香。酒酣却笑苏州守，何事樽前欲断肠。綵云歌罢翠眉低，敛笑凝眸思欲迷。春自无情欲归去，落花休怨杜鹃啼。
何克廉宅观妓·其一
作者：史鉴
朝代：明

一曲清歌绕画梁，春风吹散舞衣香。酒酣却笑苏州守，何事樽前欲断肠。
何克廉宅观妓·其二
作者：史鉴
朝代：明

綵云歌罢翠眉低，敛笑凝眸思欲迷。春自无情欲归去，落花休怨杜鹃啼。
余自病目閒居寡欢丁未岁初度试展余真命酒相对嗟岁月之不留悼面目之非旧因戏为问答以自释焉
作者：史鉴
朝代：明

形体本天赋，全生无少缺。去冬婴祸罹，一眚肆微孽。药石岂不良，终焉左其眜。譬彼阳光微，有星俄尔孛。子虽我寓形，自来相附结。如何视得丧，曾不致悲说。将非坐斯累，乃与子乖别。恝然如无情，默尔斯结舌。子应徇世情，盛衰因改节。有情与无情，毕竟同归灭。慷慨奏清谣，轻云蔽明月。我生非孕育，因君试经营。形神日相向，如影长随身。君惟昩调燮，气淫斯疾臻。胡为不自省，乃独尤我云。我不与君厚，举世谁复亲。改节或他人，匪为我与君。我虽具形似，生而无性情。休戚殊不知，是非安得言。病目固为患，未足伤君生。励志苟不衰，存贤没称神。废视传春秋，圣门名素臣。视日能不瞬，亡宋实斯人。乃知善与恶，岂由盲不盲。君其务自勖，我亦同令名。
偶成
作者：史鉴
朝代：明

一年春事已阑珊，天意应于好景悭。落尽桃花终日雨，逢人空自说游山。
元日
作者：史鉴
朝代：明

流年今六十，壮志日蹉跎。得此已为幸，更来能几何。青山游未遍，白发在无多。去去不须道，逢春且啸歌。
兰陵王·与张子静李贞伯朱岐凤汝其通赏芍药
作者：史鉴
朝代：明

曲池北。红叶盈盈半拆。伤春重，情惹思牵，困倚东风倦无力。无言自脉脉。恨杀春归似客。斜阳里，勾蝶引蜂，应怅东君送行色。堪恨，易狼籍。且露饮花前，醉卧花侧，夜深花露沾衣湿。便日下登对，省中轮直。当阶翻处，料此会，须记忆。
兰陵王·与张子静李贞伯朱岐凤汝其通赏芍药
作者：史鉴
朝代：明

曲池北。红叶盈盈半拆。伤春重，情惹思牵，困倚东风倦无力。无言自脉脉。恨杀春归似客。斜阳里，勾蝶引蜂，应怅东君送行色。维扬旧踪迹。有围带欺黄，盘盂妒白。倾城寻赏驰油壁。嗟物与时忤，世随人换，而今名胜久寂寂。受多少悽恻。堪恨，易狼籍。且露饮花前，醉卧花侧，夜深花露沾衣湿。便日下登对，省中轮直。当阶翻处，料此会，须记忆。
再叠图茔致思四首 其一 宝涧西原
作者：史鉴
朝代：明

遥遥天马山，群行出城外。涧水东南流，禾黍资灌溉。地幽抱神界，穴秘聚生气。绣衣念厥祖，营为卜迁计。谓彼谷城藏，于中犹有悔。兹焉事改作，辛勤阅年岁。种树皆十围，畚土非一篑。魂气无不之，体魄永攸利。夏官如有知，含笑于下地。载诵思亭章，令人发深嘅。
再叠图茔致思四首 其三 凤山北陇
作者：史鉴
朝代：明

莆中地滨海，群山多象形。眷兹凤凰山，名之斯称情。盘回若飞舞，峙止疑栖停。五陇相起伏，形胜由天成。林侯卜其吉，为母开佳城。树槚匪求材，砻石斯为铭。五患既尽除，一抔期永宁。雨濡与霜降，春履仍秋行。感此狐兔迹，况闻风木声。凄然泪承睫，寒泉亦悲鸣。
再叠图茔致思四首 其二 象峰东麓
作者：史鉴
朝代：明

茫茫天地间，寿者何其少。哀哉象峰麓，孤坟埋百草。下有潜寐人，长夜无时晓。当其盖棺日，孤儿未离褓。抱道竟不施，策名空太蚤。郡守解怜才，于焉卜其兆。穿中既深锢，营旁亦高燥。儿今立要津，英名流四表。褒封贲泉壤，奎章掞天藻。夫君身后名，有如白日皦。
再叠图茔致思四首 其四 涂岭南窝
作者：史鉴
朝代：明

死生昼夜理，在人皆善言。及乎处其际，变色不能前。徬徨顾妻子，事事成悲怜。请看涂岭穴，中有长生天。上书论国忧，志欲除其奸。天人与顺逆，大义何昭然。玉工昩其理，反为和氏愆。营兹以待终，将归要领全。圣皇重直谏，再命居台端。直气不可回，风节故桓桓。容悦亮非欢，忠义素所安。岂如庄列辈，呴呴谈神仙。
再叠图茔致思四首·宝涧西原
作者：史鉴
朝代：明

遥遥天马山，群行出城外。涧水东南流，禾黍资灌溉。地幽抱神界，穴秘聚生气。绣衣念厥祖，营为卜迁计。谓彼谷城藏，于中犹有悔。兹焉事改作，辛勤阅年岁。种树皆十围，畚土非一篑。魂气无不之，体魄永攸利。夏官如有知，含笑于下地。载诵思亭章，令人发深嘅。茫茫天地间，寿者何其少。哀哉象峰麓，孤坟埋百草。下有潜寐人，长夜无时晓。当其盖棺日，孤儿未离褓。抱道竟不施，策名空太蚤。郡守解怜才，于焉卜其兆。穿中既深锢，营旁亦高燥。儿今立要津，英名流四表。褒封贲泉壤，奎章掞天藻。夫君身后名，有如白日皦。莆中地滨海，群山多象形。眷兹凤凰山，名之斯称情。盘回若飞舞，峙止疑栖停。五陇相起伏，形胜由天成。林侯卜其吉，为母开佳城。树槚匪求材，砻石斯为铭。五患既尽除，一抔期永宁。雨濡与霜降，春履仍秋行。感此狐兔迹，况闻风木声。凄然泪承睫，寒泉亦悲鸣。死生昼夜理，在人皆善言。及乎处其际，变色不能前。徬徨顾妻子，事事成悲怜。请看涂岭穴，中有长生天。上书论国忧，志欲除其奸。天人与顺逆，大义何昭然。玉工昩其理，反为和氏愆。营兹以待终，将归要领全。圣皇重直谏，再命居台端。直气不可回，风节故桓桓。容悦亮非欢，忠义素所安。岂如庄列辈，呴呴谈神仙。
军山
作者：史鉴
朝代：明

军山东望远依依，芳草平芜客去稀。风急海鲸吹浪过，月明神女弄珠归。孤峰缥缈青天远，弱水茫洋白鸟微。欲赋壮游无警句，令人重忆谢元晖。
冠礼图
作者：史鉴
朝代：明

大宾初戾止，赞者相其仪。主人迎入门，揖让共升阶。铺筵在东序，栉纚为施笄。降升授缁布，进客前致辞。适房服玄端，爵韠亦从加。幼志既云弃，成德斯慎之。孝友其时格，多福由兹基。努力永勿替，万寿以为期。出房欲何之，南面示容体。大宾降西阶，盥卒升正纚。皮弁亲执之，乃申再加礼。尔德苟能慎，威仪斯济济。眉寿万斯年，受祉兹其始。素积既阳阳，素韠还委委。服之永无斁，夙夜斯敬止。三加礼弥尊，欲使谕其志。爵弁高峨峨，纯衣美而袲。纁裳遵古法，韎韐非新制。兄弟咸具来，孝友期无替。厥德斯有成，礼仪兹既备。甘醴受而祭，孔嘉昭尔字。黄耇与台背，俾尔耆而艾。天休永保之，克昌惟世世。
冬夜逢临川聂云章话旧
作者：史鉴
朝代：明

频年违晤语，此日贲林坰。鬓发缘愁白，家山入梦青。功名成潦倒，书剑尚飘零。明发松陵道，离歌惜共听。
冷泉亭口号与刘邦彦别
作者：史鉴
朝代：明

君去我独留，持杯劝君酒。明日虎跑泉，还来看山否。
凤求凰送张教谕子还乡娶亲
作者：史鉴
朝代：明

孤凤何翩翩，四海求其凰。谁知无所遇，翱翔归故乡。故乡南海上，梧桐产高岗。醴泉出其下，竹实生其旁。凤飞且栖息，五色成文章。相从效于飞，和鸣为朝阳。音声何哕哕，恍若调宫商。岂惟偕老愿，瑞世昭文明。
分题得太湖送邬用明还鄞
作者：史鉴
朝代：明

一水遥遥与海通，舟行疑似入虚空。三江共接朝宗势，万古长怀底定功。茂苑人烟帆影外，洞庭山色浪花中。登瀛有客频来往，欲驾云涛趁便风。
分题得震泽竹枝词送中书李舍人
作者：史鉴
朝代：明

洞庭西望水漫漫，浪打船头来往难。荷叶作衣蒲作帽，只遮风雨弗遮寒。野老乘舟自打桡，闲看翡翠戏兰苕。连山不断南津口，曲水回通底定桥。太湖一水跨三州，洞庭两山在上头。侬意如山常日静，郎行似水去难留。合伴送郎湖水边，柳丝无力系郎船。黄蘖作籓篱更苦，淤泥种藕别生莲。震泽雨晴添水波，郎船将发唱吴歌。谁知三万六千顷，不及侬愁一半多。十里荷花云锦机，鸳鸯相对浴红衣。不道采莲歌渐近，一双惊起背人飞。燕子来时雁北飞，留郎不住别郎悲。小麦空头难见面，春蚕作茧自缠丝。风吹雨点打荷盘，点点成珠碎又圆。碎珠更有重圆日，雨落何曾再上天。
分题得震泽竹枝词送中书李舍人·其一
作者：史鉴
朝代：明

洞庭西望水漫漫，浪打船头来往难。荷叶作衣蒲作帽，只遮风雨弗遮寒。
分题得震泽竹枝词送中书李舍人·其七
作者：史鉴
朝代：明

燕子来时雁北飞，留郎不住别郎悲。小麦空头难见面，春蚕作茧自缠丝。
分题得震泽竹枝词送中书李舍人·其三
作者：史鉴
朝代：明

太湖一水跨三州，洞庭两山在上头。侬意如山常日静，郎行似水去难留。
分题得震泽竹枝词送中书李舍人·其二
作者：史鉴
朝代：明

野老乘舟自打桡，闲看翡翠戏兰苕。连山不断南津口，曲水回通底定桥。
分题得震泽竹枝词送中书李舍人·其五
作者：史鉴
朝代：明

震泽雨晴添水波，郎船将发唱吴歌。谁知三万六千顷，不及侬愁一半多。
分题得震泽竹枝词送中书李舍人·其八
作者：史鉴
朝代：明

风吹雨点打荷盘，点点成珠碎又圆。碎珠更有重圆日，雨落何曾再上天。
分题得震泽竹枝词送中书李舍人·其六
作者：史鉴
朝代：明

十里荷花云锦机，鸳鸯相对浴红衣。不道采莲歌渐近，一双惊起背人飞。
分题得震泽竹枝词送中书李舍人·其四
作者：史鉴
朝代：明

合伴送郎湖水边，柳丝无力系郎船。黄蘖作籓篱更苦，淤泥种藕别生莲。
初春题败荷鸿雁图
作者：史鉴
朝代：明

霜落风高欲下迟，水田无食苦长饥。上林莫道归飞早，今日江南异昔时。
刻丝牡丹
作者：史鉴
朝代：明

中原新尚女真黄，姚魏含羞怨夕阳。谁挽春风上机杼，又随番使过钱塘。
前溪曲
作者：史鉴
朝代：明

朝饮前溪水，暮泛前溪舟。溪头有明月，照见古今愁。
剑山
作者：史鉴
朝代：明

水流花落送残春，偶逐渔郎一问津。山顶著鞭犹有迹，海滨驱石已无人。风来野戍边声起，雨歇平原草色新。欲觅麻姑探消息，弱流清浅几扬尘。
北风歌送徐时晦
作者：史鉴
朝代：明

北风凄厉兮，凛盛寒之中人。岁忽忽其欲暮兮，鸟寂寂而无声。繄美人之不留兮，将问津而徂征。伤予心之懮懮兮，滑予魂之营营。望前旌而太息兮，曾不能从之以行。惟德音之孔昭兮，恒佩服于予身。苟中心之靡他兮，虽在远而日亲。
十二月古中静以扇索诗
作者：史鉴
朝代：明

一夜西风冰塞川，敝裘羸马夕阳天。旁人却笑犹持扇，为惜江春入暮年。
十八日登含虚阁
作者：史鉴
朝代：明

圆景光渐阙，海溢秋生潮。禅林敞高阁，势欲凌云霄。老僧敬远客，良夜相招要。焚香足清供，举酒聊逍遥。河汉西南流，微风忽刁调。夜气悄且清，川原何寂寥。悠然动遐想，凭阑发长谣。商声出金石，馀音一何嘹。愿随瑶台鹤，高举乘飘飖。
华容十咏为毛同府赋 其一 梦泽晴云
作者：史鉴
朝代：明

渺渺江南梦，英英云上生。绪风吹不散，悬火照还明。凉沁皋兰被，晴连湖水平。时飞傍亲舍，游子若为情。
华容十咏为毛同府赋 其七 杏村夕照
作者：史鉴
朝代：明

斜日章台下，杏花犹自红。古今皆过客，开落尽春风。楚芉腰支细，息妫言笑通。那能久容冶，相映酒帘中。
华容十咏为毛同府赋 其三 沱溪晓渡
作者：史鉴
朝代：明

利涉在崇朝，沱溪一水遥。谁能须我友，多是就人招。乘月影零乱，傍船波动摇。晨鸡犹喔喔，客路正迢迢。
华容十咏为毛同府赋 其九 赤亭遗址
作者：史鉴
朝代：明

亭废独遗基，灵踪托雨师。湖山元自胜，风月故相宜。龙驾云中度，鸾笙岭上吹。世人空想像，赍酒日来嬉。
华容十咏为毛同府赋 其二 章台古迹
作者：史鉴
朝代：明

全楚疲兴筑，诸侯贺落成。侈心滋未足，大屈好非诚。往事不可问，野花空复情。秋禽委毛羽，犹似断王旌。
华容十咏为毛同府赋 其五 南山远翠
作者：史鉴
朝代：明

湖水流无际，山形荡欲漂。云生齐北斗，脉衍自南条。朱凤高飞尽，苍梧别望遥。禹功垂万古，祠宇亦萧萧。
华容十咏为毛同府赋 其八 青湖夜月
作者：史鉴
朝代：明

水月原同气，高卑特异形。运行常不息，流动亦无停。象纬昭天阙，容光小洞庭。浮槎失南北，隐隐数峰青。
华容十咏为毛同府赋 其六 板桥春涨
作者：史鉴
朝代：明

横木为梁处，舟车日夜过。彩虹垂饮渚，灵鹊下填河。雪水西从蜀，湖流北受沱。吞崖溷牛马，鸣濑失蛟鼍。
华容十咏为毛同府赋 其十 驿路松风
作者：史鉴
朝代：明

驿路长松树，风来作万呺。龙吟翻翠盖，凤舞奏琅璈。列陈初严鼓，连营乍竖旄。犹疑宋飞将，水上战方鏖。
华容十咏为毛同府赋 其四 东山雪霁
作者：史鉴
朝代：明

山峰尽奇绝，雪羃更精神。玉笋抽当震，瑶簪出奠寅。高低同一色，草木借三春。欲访仙庐迹，漫漫认未真。
华容十咏为毛同府赋·梦泽晴云
作者：史鉴
朝代：明

渺渺江南梦，英英云上生。绪风吹不散，悬火照还明。凉沁皋兰被，晴连湖水平。时飞傍亲舍，游子若为情。全楚疲兴筑，诸侯贺落成。侈心滋未足，大屈好非诚。往事不可问，野花空复情。秋禽委毛羽，犹似断王旌。利涉在崇朝，沱溪一水遥。谁能须我友，多是就人招。乘月影零乱，傍船波动摇。晨鸡犹喔喔，客路正迢迢。山峰尽奇绝，雪羃更精神。玉笋抽当震，瑶簪出奠寅。高低同一色，草木借三春。欲访仙庐迹，漫漫认未真。湖水流无际，山形荡欲漂。云生齐北斗，脉衍自南条。朱凤高飞尽，苍梧别望遥。禹功垂万古，祠宇亦萧萧。横木为梁处，舟车日夜过。彩虹垂饮渚，灵鹊下填河。雪水西从蜀，湖流北受沱。吞崖溷牛马，鸣濑失蛟鼍。斜日章台下，杏花犹自红。古今皆过客，开落尽春风。楚芉腰支细，息妫言笑通。那能久容冶，相映酒帘中。水月原同气，高卑特异形。运行常不息，流动亦无停。象纬昭天阙，容光小洞庭。浮槎失南北，隐隐数峰青。亭废独遗基，灵踪托雨师。湖山元自胜，风月故相宜。龙驾云中度，鸾笙岭上吹。世人空想像，赍酒日来嬉。驿路长松树，风来作万呺。龙吟翻翠盖，凤舞奏琅璈。列陈初严鼓，连营乍竖旄。犹疑宋飞将，水上战方鏖。
南山道中
作者：史鉴
朝代：明

我行南山中，忽忽日将午。连冈兀如城，盘回抱林坞。岚气郁以深，原田何膴膴。长松挺人立，怪石惊兽怒。道旁何青青，幽兰间芳杜。古洞閟烟霞，流泉泻风雨。缅怀如玉人，先期在幽阻。停车望白云，光仪渺何许。
即景
作者：史鉴
朝代：明

绿树原头浅草，青山谷口飞花。记得南湖良夜，月明曾载琵琶。
去妇怨
作者：史鉴
朝代：明

少妇颜如花，嫁来十五六。辛勤养姑嫜，纺绩事衣服。一朝颜色衰，镜中非旧时。夫婿本轻薄，恩爱变成疑。大姑犹似可，小姑谗杀我。去我不敢啼，啼时当及祸。回头告故夫，妾去看妾雏。寄语后来人，善事大小姑。
又和徐肃夫原韵
作者：史鉴
朝代：明

蜩鸠何用羡鹏飞，自分林泉老布韦。青鸟不传王母信，白鸥能识海翁机。荷锄陇上躬耕出，倚杖门前数畜归。衣食苟充吾愿足，浩歌乘月掩荆扉。
双凤吟送吴汝砺汝器兄弟秋闱
作者：史鉴
朝代：明

翩翩双彩凤，和鸣复齐飞。齐飞何所止，西北有高台。高台高无极，上与青云齐。竹实为凤食，梧桐为凤栖。映日弄光景，翥风扬羽仪。音声调律吕，文彩耀陆离。幸逢命夔日，佐以云和师。笙磬既同音，箫韶亦间吹。闻声自相感，应节舞徘徊。上昭帝王瑞，下彰畿甸辉。信蒙主司爱，遂命虞人罗。持为大廷贡，张乐迎来兹。闻有凤凰阁，复有凤凰池。翔游永朝夕，人间徒尔思。
口号
作者：史鉴
朝代：明

黄鸟嘤嘤柳絮飞，送君无计伴君归。一春买遍金陵酒，落尽红香万绿肥。
可闲
作者：史鉴
朝代：明

钩帘把酒对青山，老境无求始是闲。请看春波门外水，年光流去几时还。自笑欲闲闲未得，却从忙里赋闲诗。飞云倦鸟归栖处，此意世人多不知。
可闲·其一
作者：史鉴
朝代：明

钩帘把酒对青山，老境无求始是闲。请看春波门外水，年光流去几时还。
可闲·其二
作者：史鉴
朝代：明

自笑欲闲闲未得，却从忙里赋闲诗。飞云倦鸟归栖处，此意世人多不知。
吊内阁陈某
作者：史鉴
朝代：明

何事先生早盖棺，薤歌声里路人叹。填门客散恩何在，负郭田多死亦安。盐海已无前日利，冰山谁障旧时寒。九原若见南阳李，为道罗生已复官。
听鹤
作者：史鉴
朝代：明

明月出沧海，流光照中庭。翩翩青田姿，深夜时长鸣。一声闻于天，露白凉风生。铿锵激金奏，悠扬协鸾笙。达人厌丝竹，隐几冥心听。高低尽成律，入耳通心灵。沉吟不知味，恍若闻韶韺。但恐众仙至，驱之游太清。
听鹤山居十咏分题五首 其一 迎佩桥
作者：史鉴
朝代：明

桥下水长绿，桥头人自行。春风忽相过，时闻环佩声。
听鹤山居十咏分题五首 其三 款云轩
作者：史鉴
朝代：明

轩中多白云，霏霏日如雾。风吹散又生，更宿檐前树。
听鹤山居十咏分题五首 其二 印月池
作者：史鉴
朝代：明

皎皎天上月，照此池中水。运行无停机，容光亦鉴止。
听鹤山居十咏分题五首 其五 丹霞岭
作者：史鉴
朝代：明

垒石疑天造，飞来小赤城。阳乌出海后，如有彩霞生。
听鹤山居十咏分题五首 其四 清暑处
作者：史鉴
朝代：明

激水四檐鸣，常如风雨声。不须秋节至，纨扇已无情。
听鹤山居十咏分题五首·迎佩桥
作者：史鉴
朝代：明

桥下水长绿，桥头人自行。春风忽相过，时闻环佩声。皎皎天上月，照此池中水。运行无停机，容光亦鉴止。轩中多白云，霏霏日如雾。风吹散又生，更宿檐前树。激水四檐鸣，常如风雨声。不须秋节至，纨扇已无情。垒石疑天造，飞来小赤城。阳乌出海后，如有彩霞生。
吴元玉招赏牡丹以无都扶图呼为韵
作者：史鉴
朝代：明

洛阳花事久应无，胜赏今逢在旧都。春色祗缘人自惜，衰颜还藉酒相扶。时无永叔谁重谱，座有徐熙合写图。夜静更持红烛看，满庭如昼鸟惊呼。
吴兴道中有怀汝其通曹颙若
作者：史鉴
朝代：明

杳杳长途异，悠悠逝水流。江村孤宿夜，风雪远行舟。寒重偏欺客，凌浮迥结愁。故人应在念，日暮尚登楼。
吴廷晖令子领举予往贺以诗见赠次韵答之
作者：史鉴
朝代：明

渺渺韭溪居上流，相思无奈驻行舟。天香和月浮丹桂，秋水到门来白鸥。教子今为探花使，忧君欲起见京楼。留连故有新诗赠，高谊难将杂佩酬。
吴廷晖水榭
作者：史鉴
朝代：明

溪声到枕惊春梦，露气入帘生夜寒。自起开门看明月，和花移过曲阑干。
吴廷晖水榭二首·其一
作者：史鉴
朝代：明

花蹊柳浪带回溪，碧簟眠风近鸟啼。芰荷出水青青小，频语行舟棹过西。
吴溪草堂
作者：史鉴
朝代：明

继志能归璧，贻谋在肯堂。重来山不改，旧种树加长。燕雀晓相贺，芝兰春更芳。还闻放鸡犬，犹自认门墙。
吴鸣翰湖上
作者：史鉴
朝代：明

红尘不到三山远，家住蓬壶镜里天。隔浦落花双屐雨，过门流水一溪烟。多时不到南湖上，花落莺啼又一年。有约画船同载酒，短篷春雨看鸥眠。
吴鸣翰湖上·其一
作者：史鉴
朝代：明

红尘不到三山远，家住蓬壶镜里天。隔浦落花双屐雨，过门流水一溪烟。
吴鸣翰湖上·其二
作者：史鉴
朝代：明

多时不到南湖上，花落莺啼又一年。有约画船同载酒，短篷春雨看鸥眠。
和三原王司马韵二首
作者：史鉴
朝代：明

封章频上敢怀安，鱼水君臣古亦难。优老忽闻明诏下，考槃令咏硕人宽。临岐重拜大夫勤，望有音尘别后闻。四海一家征戍少，太平天子正敷文。
和三原王司马韵二首·其一
作者：史鉴
朝代：明

封章频上敢怀安，鱼水君臣古亦难。优老忽闻明诏下，考槃令咏硕人宽。
和三原王司马韵二首·其二
作者：史鉴
朝代：明

临岐重拜大夫勤，望有音尘别后闻。四海一家征戍少，太平天子正敷文。
和吕别驾九日登姑苏台韵
作者：史鉴
朝代：明

偶遇登高节，相为吊古游。砧声吴苑暮，雁影太湖秋。得句频催和，行杯更旅酬。风流堪入画，妙手学营邱。
和吴益之留题接待寺之作
作者：史鉴
朝代：明

旅寓松陵厌市声，偶从兰若畅幽情。水边行道来僧影，壁上笼纱护客名。荷叶补衣秋色净，竹房清暑夜灯明。庙堂虽与江湖接，未许投閒老此生。
和姚公绶宴浦氏写山楼韵
作者：史鉴
朝代：明

地据东南胜，楼居缥缈中。使君持节过，朋从盍簪同。感旧咸来雨，凭高欲御风。琐窗窥皓月，复道驾晴虹。隐几皆天籁，抡才尽国工。寻盟山在近，逝景水流东。写画成三绝，操文送五穷。报签惊漏永，下箸觉盘空。久住忘为客，相看半是翁。酒酣挥剡楮，句隽压吴枫。捷似奔泉骥，飘如戏海鸿。花枝赢鬓白，帘幕障尘红。咏雅思求友，歌风念在公。流苏垂娿娜，嘉树映玲珑。共讶才无敌，还闻剑有雄。抠衣争厕坐，闭户自编蓬。已分鸠飞莽，遥怜凤宿桐。睹明惭爝火，效响类鸣虫。爱士怀徐庶，传经陋马融。未能跻雁荡，徒欲倚崆峒。俗美便肥遁，时平不尚功。且拚陶令醉，莫问许丞聋。技痒聊赓韵，暌违阻发蒙。学书期捧砚，侍射愿持丰。望望淮南远，驰情古桂丛。
和庆云祥公韵
作者：史鉴
朝代：明

窗外栖禽薄暝烟，吴僧相对佛灯前。南能化后曹溪竭，何处人间复有禅。
和张东海韵
作者：史鉴
朝代：明

墨花成阵醉题诗，宝带桥头客散时。记得松陵南下路，驿楼听雨鬓丝丝。
和张子静送游金陵韵
作者：史鉴
朝代：明

匹马萧萧一剑持，出门长啸向京师。生平不受公孙识，慷慨思酬国士知。海内一家天地位，江东千里帝王基。文章欲借山川助，游说羞将口舌移。沈老著鞭殊觉早，荀君张弩未为迟。义兴取道聊从便，溧水浮槎信亦宜。绿树莺花堪对酒，青云轩冕本无期。新亭流涕成何事，独立春风细咏诗。
和徐天泉刘完庵同过沈石田友竹居韵
作者：史鉴
朝代：明

去湖三里近，种竹万竿馀。径转通幽处，朋来问索居。散金时买画，补屋为藏书。千古王摩诘，辋川应不如。
和汝其通见寄
作者：史鉴
朝代：明

雨后蒲芽绿满池，出门闲望莫归迟。小娃不道人伤别，自炙银簧对月吹。
和汝舍人行敏韵
作者：史鉴
朝代：明

故人今在承明庐，不愧昔年行秘书。亲随相臣侍玉陛，肯效学士焚银鱼。佩玉鸣珰居直庐，黄麻紫诰不停书。春来中使传宣入，内苑看花更钓鱼。
和汝舍人行敏韵·其一
作者：史鉴
朝代：明

故人今在承明庐，不愧昔年行秘书。亲随相臣侍玉陛，肯效学士焚银鱼。
和汝舍人行敏韵·其二
作者：史鉴
朝代：明

佩玉鸣珰居直庐，黄麻紫诰不停书。春来中使传宣入，内苑看花更钓鱼。
和沈启南登凤凰台韵
作者：史鉴
朝代：明

春草萋萋被路生，荒台空有凤凰名。三山二水固长在，四海一家将再鸣。津树故迷桃叶渡，江流今避石头城。谪仙赋后君斯和，落日浮云无限情。
和沈启南题扇韵
作者：史鉴
朝代：明

草莽芜深谷，轮蹄竞市桥。年来人尽出，不待小山招。
和石田自寿诗韵
作者：史鉴
朝代：明

流年今四纪，强半在城中。画好能名世，文成拟送穷。趋庭欢令子，勿药喜而翁。昨夜灯前饮，清吟对阿同。
和秦太守廷韶游虎邱韵
作者：史鉴
朝代：明

虎邱寺里相逢处，柳亸花娇路不分。泽畔纫兰为杂佩，壁间剜藓读遗文。清吟羡得江山助，老懒思将笔砚焚。晚漱馀酣泉上立，万家烟火隔松云。
和答吴廷晖
作者：史鉴
朝代：明

竹径阴阴厚绿苔，荜门长日未曾开。春风是处皆花柳，那得閒心去看来。一春多雨更多风，犹有残花茂草中。纵使君来不堪赏，冷香和露泣微红。莺花长笑主人贫，尽日何曾酒入唇。珍贶忽来勾饮兴，野亭还有一分春。
和答吴廷晖·其一
作者：史鉴
朝代：明

竹径阴阴厚绿苔，荜门长日未曾开。春风是处皆花柳，那得閒心去看来。
和答吴廷晖·其三
作者：史鉴
朝代：明

莺花长笑主人贫，尽日何曾酒入唇。珍贶忽来勾饮兴，野亭还有一分春。
和答吴廷晖·其二
作者：史鉴
朝代：明

一春多雨更多风，犹有残花茂草中。纵使君来不堪赏，冷香和露泣微红。
和题梅花
作者：史鉴
朝代：明

西湖湖头月满天，骑驴夜踏孤山颠。翠禽啼断不成梦，令人苦忆罗浮山。
哨遍·端午日饮都玄敬于豫章堂
作者：史鉴
朝代：明

梅雨弄晴，梧叶生阴，深苑榴花吐。见钗头，齐缀赤灵符。恰又经一番重午。君听取。斜阳竹西歌吹，分明不是扬州路。信彼此无殊，古今不异，逢场自足欢娱。但未能免俗与人俱。也试举芳樽泛菖蒲。艾虎悬门，綵丝缠臂，尚传荆楚。吁。满地江湖。龙舟竞渡晓喧謼。相习成故事，骚魂此日知夫。觑水马争驰，锦标平插，浪华捲雪轰旗鼓。幸得隽归来，拈华弄酒，向人誇笑矜舞。有谁解屈子怀沙故。眷宗国难忘心独苦。想曾怀、琼粻椒糈。浮游蝉脱应笑，世俗沉菰黍。是非非是都休评论，聊且长歌吊古。阆风县圃渺苍梧。望夫君、弭节何所。
哭何以高
作者：史鉴
朝代：明

少日才名重，平生分义亲。
酒多应是病，金尽未为贫。
往事成春梦，残花逐市尘。
天涯为位哭，零落转伤神。
哭何以高
作者：史鉴
朝代：明

少日才名重，平生分谊亲。酒多应是病，金尽未为贫。往事成春梦，残花逐市尘。天涯空怅望，零落转伤神。
哭完庵刘佥宪
作者：史鉴
朝代：明

嗟君一梦入槐宫，回首平生事已空。阙下论刑亲上殿，河东行部旧乘骢。湖山曾有迟来叹，朝野犹闻男退风。年少自怜交最晚，几番挥泪夕阳中。
哭崔渊甫
作者：史鉴
朝代：明

绩学攻文岂致灾，花时无柰雨相催。天公似欲雠斯道，山木由来寿不材。千里霜蹄中路蹶，九霄云翼下风催。忘年谊重今何望，泪洒青山日几回。
哭林侍御五首
作者：史鉴
朝代：明

远闻林侍御，一梦掩泉宫。陇树犹森柏，山灵已避骢。祸消未萌际，勇退急流中。无限忧时泪，因君泣未穷。云掩前星位，人心去就间。惟公上封事，深斥柄臣奸。灞上空留说，梁王竟出关。大功安社稷，瞻望孰能班。解绶归田日，相呼在驿楼。共嗟临水别，真作此生休。忽得莆中问，今为地下游。空挥两行泪，寄与海波流。酸风射眸子，南望泪盈襟。曾枉下车揖，敢同行路心。只鸡千里吊，匹马万山深。此意未能遂，凄凉转不禁。绳愆共所职，下士出常情。茶谱羞充贡，医方欲卫生。人间不久住，世外若为行。想溘埃风起，乘云掩上征。
哭林侍御五首·其一
作者：史鉴
朝代：明

远闻林侍御，一梦掩泉宫。陇树犹森柏，山灵已避骢。祸消未萌际，勇退急流中。无限忧时泪，因君泣未穷。
哭林侍御五首·其三
作者：史鉴
朝代：明

解绶归田日，相呼在驿楼。共嗟临水别，真作此生休。忽得莆中问，今为地下游。空挥两行泪，寄与海波流。
哭林侍御五首·其二
作者：史鉴
朝代：明

云掩前星位，人心去就间。惟公上封事，深斥柄臣奸。灞上空留说，梁王竟出关。大功安社稷，瞻望孰能班。
哭林侍御五首·其五
作者：史鉴
朝代：明

绳愆共所职，下士出常情。茶谱羞充贡，医方欲卫生。人间不久住，世外若为行。想溘埃风起，乘云掩上征。
哭林侍御五首·其四
作者：史鉴
朝代：明

酸风射眸子，南望泪盈襟。曾枉下车揖，敢同行路心。只鸡千里吊，匹马万山深。此意未能遂，凄凉转不禁。
哭武功伯徐公
作者：史鉴
朝代：明

星霣中庭夜已分，始知天欲丧斯文。导河犹有随山迹，铸鼎谁铭取日勋。四海故人空许剑，万家归马旧从军。东吴不是西州路，也学羊昙哭暮云。
哭沈继南
作者：史鉴
朝代：明

去年曾约看山行，谁道重来隔死生。身后未成妻子计，水流难尽父兄情。交游屈指嗟无几，修短令人怨不平。下马哭君斜日里，西风断雁共悲鸣。
喜张子静见过诗以送之兼柬沈彦祥
作者：史鉴
朝代：明

扰扰百年内，相逢能几回。折麻空有意，抱病强登台。苕水太湖接，故人今雨来。因风问东老，何日共深杯。
喜舍弟铎病起得子
作者：史鉴
朝代：明

卧病经旬为尔忧，今朝最喜是全瘳。子虽生晚终延后，菊纵开迟尚系秋。杯酒谅随诗共废，田禾无奈雨来收。故交赖有宗人在，时肯相过尽日留。
喜迁莺·观舞料峭
作者：史鉴
朝代：明

襟袖袲，髻鬟松。隐耳玉丁东。文鸳度影锦溪中。新绿荡香红。越样腰，肢娇小。一捻柳丝萦袅。瞥然披拂闹花丛。娿娜不禁风。
四皓图
作者：史鉴
朝代：明

彼美四老翁，言为太子死。野鸡乘此飞，杀声四边起。
图茔致思四首 其一 宝涧操
作者：史鉴
朝代：明

群山巃嵷，孕厥灵兮。维石林林，粲列星兮。水泉交流，树罗生兮。匪无谷城，可以藏兮。不如此之，安且臧兮。公孙独贤，行四方兮。谁捍牧采，无毁伤兮。瞻望弗及，涕泗滂兮。
图茔致思四首 其三 凤山操
作者：史鉴
朝代：明

高哉凤凰山，下有寿母坟。孤儿日种树，岁久皆成林。林成使坟好，利尔非儿心。一朝受王命，舍之登要津。慈乌飞来树上栖，哑哑反哺鸣声悲。尔乌有母伸其私，我独行役未能归。侧身南望涕涟洏。
图茔致思四首 其四 涂岭操
作者：史鉴
朝代：明

涂岭崔嵬，深谷逶迤。营彼中藏，厥土攸宜。象峰东委，凤山北峙。去父母居，不远伊迩。瑕邱云乐，蘧瑗请前。子高复事，择不食焉。君子之与，惟中道处。观于九原，吾其归汝。
塞下曲
作者：史鉴
朝代：明

城下黄河城外山，羌儿骑马唱歌还。碛西亦有闲花草，莫信春光不度关。河水东流风北来，孤城画角秋生哀。白头边将不知老，弯弓时上单于台。
塞下曲·其一
作者：史鉴
朝代：明

城下黄河城外山，羌儿骑马唱歌还。碛西亦有闲花草，莫信春光不度关。
塞下曲·其二
作者：史鉴
朝代：明

河水东流风北来，孤城画角秋生哀。白头边将不知老，弯弓时上单于台。
塞下曲二首·其二
作者：史鉴
朝代：明

衰草茫茫古塞平，昔人曾此筑长城。西风吹卷胡尘起，吹入中原损汉兵。
墓田八咏 其一 东皋宰木
作者：史鉴
朝代：明

松柏何青青，下有将军墓。犹疑论功时，屏退独倚树。
墓田八咏 其七 狮峰积雪
作者：史鉴
朝代：明

岩岩狮子峰，孤坟屹相对。维昔征蛮功，象阵悉惊溃。
墓田八咏 其三 表柱秋风
作者：史鉴
朝代：明

华表揭新阡，峨峨奠荆楚。上有鹤飞归，时能作人语。
墓田八咏 其二 南浦衡茅
作者：史鉴
朝代：明

眷此庐墓居，元非送行处。孝子哭其亲，乌啼天欲曙。
墓田八咏 其五 镜池蟾影
作者：史鉴
朝代：明

鉴止不鉴流，爱此一泓净。清夜月团团，空明两相映。
墓田八咏 其八 虎岭飞云
作者：史鉴
朝代：明

盘盘虎山岗，矫矫虎臣墓。嗣子望飞云，徘徊起思慕。
墓田八咏 其六 芝亭秀色
作者：史鉴
朝代：明

芝生玄堂阴，三秀备五色。烨烨扬辉光，瑞应天中极。
墓田八咏 其四 圭田春雨
作者：史鉴
朝代：明

膏雨既沾足，畇畇满野春。艺禾供庙祭，遗柄利农人。
墓田八咏·东皋宰木
作者：史鉴
朝代：明

松柏何青青，下有将军墓。犹疑论功时，屏退独倚树。眷此庐墓居，元非送行处。孝子哭其亲，乌啼天欲曙。华表揭新阡，峨峨奠荆楚。上有鹤飞归，时能作人语。膏雨既沾足，畇畇满野春。艺禾供庙祭，遗柄利农人。鉴止不鉴流，爱此一泓净。清夜月团团，空明两相映。芝生玄堂阴，三秀备五色。烨烨扬辉光，瑞应天中极。岩岩狮子峰，孤坟屹相对。维昔征蛮功，象阵悉惊溃。盘盘虎山岗，矫矫虎臣墓。嗣子望飞云，徘徊起思慕。
夜宿乌镇有怀同游诸君子二首
作者：史鉴
朝代：明

两两归舟晚渡关，孤云倦鸟各飞还。月明乌镇桥边夜，梦里犹呼起看山。风荡彩舟明月中，鸳鸯湖上水如空。城中年少能歌舞，也学蛾眉故恼公。
夜宿乌镇有怀同游诸君子二首·其一
作者：史鉴
朝代：明

两两归舟晚渡关，孤云倦鸟各飞还。月明乌镇桥边夜，梦里犹呼起看山。
夜宿乌镇有怀同游诸君子二首·其二
作者：史鉴
朝代：明

风荡彩舟明月中，鸳鸯湖上水如空。城中年少能歌舞，也学蛾眉故恼公。
夜宿吴原博修竹书馆时与玉汝别
作者：史鉴
朝代：明

岁暮入城郭，揽衣独裴徊。晚过修竹园，主人故所知。所知谊不薄，执手言相思。复有青云士，远行从此辞。相延入中林，呼童启双扉。北风何烈烈，万籁鸣参差。向夕烛继之，壶觞相为持。初月出云间，残雪拥寒阶。独鹤失其雌，中夜鸣声悲。会面不可常，况逢生别离。共言尽今夕，鸡鸣各东西。出处自有时，人生安得偕。顾惭鹑与鴳，不随黄鹄飞。各各重自爱，冀以奉前规。
夜宿吴原博太史修竹馆时与陈玉汝别
作者：史鉴
朝代：明

岁暮入城郭，揽衣独裴回。出处自有时，人生安得偕。顾惭鹑与鴳，不随黄鹄飞。各各重自爱，冀以奉前规。
夜宿吴原博太史修竹馆时与陈玉汝别·其一
作者：史鉴
朝代：明

岁暮入城郭，揽衣独裴回。
夜宿吴原博太史修竹馆时与陈玉汝别·其七
作者：史鉴
朝代：明

各各重自爱，冀以奉前规。
夜宿吴原博太史修竹馆时与陈玉汝别·其三
作者：史鉴
朝代：明

北风何烈烈，万籁鸣参差。向夕继以烛，壶觞相为持。初月出云间，残雪拥寒阶。
夜宿吴原博太史修竹馆时与陈玉汝别·其二
作者：史鉴
朝代：明

晚过修竹园，主人故所知。知故义不薄，执手言相思。复有青云士，远行从此辞。相延入中林，呼童启双扉。
夜宿吴原博太史修竹馆时与陈玉汝别·其二
作者：史鉴
朝代：明

晚过修竹园，主人故所知。知故义不薄，执手言相思。复有青云士，远行从此辞。相延入中林，呼童启双扉。北风何烈烈，万籁鸣参差。向夕继以烛，壶觞相为持。初月出云间，残雪拥寒阶。独鹤失其雌，中夜鸣声悲。会面不可常，况逢生别离。共言尽今夕，鸡鸣各东西。
夜宿吴原博太史修竹馆时与陈玉汝别·其五
作者：史鉴
朝代：明

出处自有时，人生安得偕。
夜宿吴原博太史修竹馆时与陈玉汝别·其六
作者：史鉴
朝代：明

顾惭鹑与鴳，不随黄鹄飞。
夜宿吴原博太史修竹馆时与陈玉汝别·其四
作者：史鉴
朝代：明

独鹤失其雌，中夜鸣声悲。会面不可常，况逢生别离。共言尽今夕，鸡鸣各东西。
夜宿嘉兴漏泽寺宁庆山房
作者：史鉴
朝代：明

访旧天涯未即归，且来林下叩禅扉。孤城暮雨沉更漏，二月馀寒胜客衣。近市不眠人语杂，邻僧齐出夜灯稀。中宵忽作还家梦，无奈钟声下翠微。
夜宿奉先寺洪上人房
作者：史鉴
朝代：明

孤舟薄暮宿，古寺奉先名。地迥诸天近，楼高片月明。炉香清作供，漏水冻消声。爱此无生说，流连过二更。
夜宿虎跑兰若
作者：史鉴
朝代：明

我昔游虎跑，旋归一何蚤。奄忽逾十年，寻常挂怀抱。题诗寄尊宿，平生缘未了。兹游非偶然，历境极深窈。山灵喜客至，随方故呈巧。钟梵鸣云间，楼台出林杪。涓涓石中泉，天遗润枯槁。瀹茗味更佳，烦劳顿如扫。载咏坡仙诗，翛然出尘表。夕阳下高树，暝色栖芳草。携被卧重岩，山空寂以悄。神清不能寐，转辗达昏晓。晨光忽熹微，啁哳闻啼鸟。揽衣出烟萝，从人问周道。
夜投殊胜寺真上人房
作者：史鉴
朝代：明

春风苦无赖，野寺暂相依。静夜名香遍，空堂漏水微。语投机自息，坐久世疑非。爱尔东林月，流光照客衣。
大雷小雷
作者：史鉴
朝代：明

双螺浸湖水，万古镇龙宫。小大名形异，东西奠位同。尝闻出光怪，于此验凶丰。欲往叹无翼，凭谁学御风。
天目山
作者：史鉴
朝代：明

岧峣古道前，一上思茫然。废井存遗迹，残碑记往年。岩阴交草色，林薄起炊烟。南望乡关远，浮云何处边。
天骄子歌（题《胡人驱马图》）
作者：史鉴
朝代：明

天骄子，自矜剽勇无与比。龙沙茫茫千万里，随畜转移无定止，草尽水枯行复徙。天骄子，繁有徒。朝姑衍，莫狐奴。韬弓箙矢气甚都。前超駃騠后騊駼，什什伍伍驻且驱。群中五明骨相殊，银蹄玉鼻玄龙躯。番王示闲暇，揽辔野踟蹰，黄金比余裘白狐。呼鹰贾勇决云起，鴐鹅垂翅声哀呼。胡姬之装非汉姝，双椎压肩编贝珠。茜红韦襦下过膝，并马笑语相邪揄。天骄子，人识尔形，谁测尔情？赞华已死，胡瑰不生。斗帐起尘久寂寂，忽见此图双眼明。双眼明，长叹息。谁能驱之归漠北，汛扫腥膻净区域，戍卒番休事耕植？
孀妾词
作者：史鉴
朝代：明

妾家住鸳湖，花容映雪肤。深闺不能闭，一朝嫁金夫。金夫内宠非一人，众中最爱惟妾身。并马章台光照路，同舟兰浦影摇春。春光可惜不长久，昨日红颜今白首。金夫一夕梦不醒，零落残妆犹在手。云情雨性难自持，画眉再受他人绥。娇儿幼女弃若遗，望母嗷嗷泣路岐。泣路岐，母不来。行人见之相为悲，地下金夫知不知。
子昂兰
作者：史鉴
朝代：明

国香零落佩纕空，芳草青青合故宫。谁道有人和泪写，托根无地怨东风。
孤山
作者：史鉴
朝代：明

一上孤山望，春波带夕曛。西来千嶂合，南下两湖分。路绕前朝寺，云埋处士坟。画船归去晚，歌吹月中闻。
孤鸾·赏牡丹
作者：史鉴
朝代：明

天然佳丽。有倾国姿容，绝伦娇媚。万紫千红，尽在下风回避。君家去年赏胜，翠帷低、粉匀朱腻。蝶使蜂媒似织，总为馀香至。喜今年、重见旧风味。想尚怯春寒，开也还闭。无限秾华，最是露珠凝缀。只疑太真浴罢，把霓裳羽衣新试。软玉香肌红透，倚东风酣睡。
宝峰留别
作者：史鉴
朝代：明

宝峰西占古城边，塔殿凌空得地先。山势群趋疑捍海，潮头高驾欲浮天。江湖不管人兴废，陵谷多缘世变迁。寺到南朝为盛矣，晋从东渡遂萧然。庄严花事凭园子，断送春光属酒船。双鹤已随徵士化，六桥犹记长公贤。从僧借住非生客，老我登临异昔年。松坞采花供服食，竹房闻鸟醒酣眠。闲披芳草寻巾子，戏酌寒泉酹水仙。琴操机锋那识道，版师风味胜参禅。重来每感前游迹，此别仍祈后会缘。去尽幽深动归兴，茂林斜日乱啼鹃。
宫词
作者：史鉴
朝代：明

自负婵娟入内家，谁知辇下即天涯。子夫不属平阳地，那得君王载后车。春思恹恹上黛眉，强来庭下立多时。红颜不及闲花草，也得东风一度吹。昼永閒来水殿游，芙蓉愁寂似含羞。花枝自与春风别，临到开时又一秋。自入深宫无出期，真成薄命底须悲。君门一任如天远，终不从人问见时。
宫词·其一
作者：史鉴
朝代：明

自负婵娟入内家，谁知辇下即天涯。子夫不属平阳地，那得君王载后车。
宫词·其三
作者：史鉴
朝代：明

昼永閒来水殿游，芙蓉愁寂似含羞。花枝自与春风别，临到开时又一秋。
宫词·其二
作者：史鉴
朝代：明

春思恹恹上黛眉，强来庭下立多时。红颜不及闲花草，也得东风一度吹。
宫词·其四
作者：史鉴
朝代：明

自入深宫无出期，真成薄命底须悲。君门一任如天远，终不从人问见时。
宿灵隐禅房次刘邦彦韵
作者：史鉴
朝代：明

览胜行行到上方，翠微深处有禅房。朋来薄暮还投宿，僧悟无生已坐忘。灯火照人归别院，石台敷席对匡床。天风洒雨沾衣湿，松影和云满地凉。接竹引泉通绝涧，开门放月转回廊。呼童斲笋烹春茗，拥被论诗觉夜香。鹿女踏花依净土，鹤群警露唳层岗。欢娱此去应须得，会合如斯不可常。莲社逍遥将继远，兰奢称赞独输王。闻更最苦今宵短，话旧空悲往日长。晚节莫因些少失，浮生休著许多忙。刘郎肯践南山约，再绊芒鞋入杳茫。
寄保叔修首座
作者：史鉴
朝代：明

红树绿波青黛山，笙歌日在画船间。老僧定起浑无事，惟有长松相对閒。
寄刘有隆
作者：史鉴
朝代：明

穷居久与故人违，始觉平生事尽非。两地风波惊乍息，十年鸿雁惜分飞。花秾野寺山行远，草绿闲门巷出稀。令子能来慰愁寂，可堪临水送将归。
寄友
作者：史鉴
朝代：明

与君倾盖二毛初，别后无由数寄书。江上无人问消息，红庄随马射游鱼。
寄吴禹畴
作者：史鉴
朝代：明

赐宴曲江归路遥，杏花如锦玉骢骄。旁人莫讶不成醉，明日谢恩须早朝。
寄吴铁峰姻家
作者：史鉴
朝代：明

少相亲爱子相婚，家室咸宜更有孙。要与外翁成宅相，莫教空羡魏阳元。头玉峣峣眉目清，认呼应自解人声。马迁闻有新编史，异日当成子幼名。